ועדת הכלכלה, כנסת 20, פרוטוקול מספר 702, 2018-02-25 13:15

איתן כבל: אנחנו מחדשים את הדיון.

<רועי ברית: לגבי טעמים שבטובת הציבור מחייבים זאת, אמרנו שאנחנו רוצים לתחום או להבחין בין יבוא מסחרי ליבוא אישי.

<רועי ברית: אנחנו רוצים לעשות כאן נקודה-פסיק בסוף הסעיף ולהגיד: "לעניין אישורי התאמה ליבוא אישי, אם היה למנהל יסוד סביר להניח כי המכשירים מסוכנים לשלומו, לבריאותו או לבטיחותו של הציבור או לביטחון המדינה".

<רועי ברית: כלומר, לגדור את זה לכך.

<איתי עצמון: אתה יכול לחזור על הנוסח?

<רועי ברית: כן.

<רועי ברית: "לעניין אישורי התאמה ליבוא אישי, אם היה למנהל יסוד סביר להניח כי המכשירים מסוכנים לשלומו, לבריאותו או לבטיחותו של הציבור או לביטחון המדינה".

<לאה ורון: אני מציעה שתיתן לנו אחר כך הנוסח שאתה מקריא.

<רועי ברית: אין בעיה.

<אורנן שטיינברג: זה מתכתב עם הנוסח שבסעיף 5יד אליו נגיע אחר כך לעניין הפסקת סחר.

<איתי עצמון: אישור התאמה ביבוא אישי, מדובר רק על האישורים שנינים מאת המנהל.

<רועי ברית: נכון.

איתן כבל: בכל מקרה אני מעלה להצבעה את סעיף 4טז עם התוספת.

איתן כבל: מי בעד?

איתן כבל: מי נגד?

איתן כבל: בעד – פה אחד

איתן כבל: הסעיף אושר.

<אורנן שטיינברג: 4יז.

<אורנן שטיינברג: פטור לפעולות נוספות במכשיר במסלול אישור החזקה, הפעלה או התקנה של מכשיר במסלול אישור, סחר במכשיר כאמור וכן הקמה, החזקה והפעלה של תחנת אלחוט הכוללת מכשירים מהסוג האמור בלבד, פטורים מההוראות לפי פקודה זו לעניין חובת רישוי, הקצאת תדרים ואגרות.

<אורנן שטיינברג: 4יח.

<אורנן שטיינברג: תנאי לעניין עמידה במפרט טכני קבע השר, לפי סעיף 4ט(א) כי אחד מהתנאים למסלול אישור הוא עמידתו של המכשיר האלחוטי במפרט טכני מסוים, יראו את המכשיר העומד בתנאי האמור, גם אם הוא עומד במפרט טכני אחר שאישר המנהל לעניין זה.

<אורנן שטיינברג: המנהל יפרסם הודעה ברשומות ובאתר האינטרנט של משרד התקשורת על אישור מפרט כאמור בסעיף זה.

<רועי ברית: הסעיף הראשון נועד להבהיר.

איתן כבל: זה ברור.

<רועי ברית: הסעיף השני, כמו שאמרנו השר יכול לקבוע בתקנות תנאים לכך שמכשיר נמצא במסלול אישור התאמה ואחד התנאים שהוא יכול לקבוע זאת עמידה בתקן או במפרט מסוים.

<רועי ברית: משעה שהדבר נקבע והמנהל מגלה שיש מפרט חלופי שעומד באותם תנאים שהשר קבע בצו, זה כלי שמאפשר איזושהי גמישות מסוימת למנהל ולא צריך ללכת ולתקן את התקנות אלא מפרסמים את קיומו של מפרט נוסף שעמידה בו היא תנאי לאישור התאמה.

איתן כבל: שאלה.

איתן כבל: כשאתה אומר אתר אינטרנט, האם האתר שלכם משוכלל מספיק או שהוא סודי?

<רועי ברית: לא.

<רועי ברית: הוא לא סודי.

<אורנן שטיינברג: הוא בסדר גמור.

<אורנן שטיינברג: הוא סטנדרטי.

<אורנן שטיינברג: הוא בממשל זמין.

<רועי ברית: כמו כל משרדי הממשלה.

איתן כבל: אמרת לי את כל הדברים שאני לא רוצה שייאמרו - שהוא סטנדרטי, שהוא ממשל זמין.

<גדעון שטרית: מנהל אגף בכיר רישוי במשרד התקשורת.

<גדעון שטרית: האתר הוא אתר ממשלתי לכל דבר.

איתן כבל: התחלות רעות.

<גדעון שטרית: אני יודע.

<גדעון שטרית: בתוך האתר יש את הרשימות, יש את כל הפרטים.

איתן כבל: אני מאוד מבקש.

איתן כבל: חברים, לא סתם אני אומר את זה.

איתן כבל: אנחנו מתקנים את החוק, עושים לו התאמה, אנא, טפלו גם בצד הזה של האתר.

איתן כבל: הוא צריך לעבור שדרוג.

איתן כבל: עידו, אני חושב ששווה תתנו איזה תקציב קטן לעניין.

<עידו סופר: אתה מדבר על הסברה לציבור?

איתן כבל: לא רק הסברה לציבור.

איתן כבל: אני אומר שאתר האינטרנט הוא חלק מההסברה.

איתן כבל: אתה לא יכול להוביל מהפכה כזאת ולהשאיר אותו במכונית רנו 1950.

<נתי שוברט: בעניין הזה, כמו שהיינו אומרים בצבא, זה מה שצה"ל מנפק.

<נתי שוברט: זה מה שמנפק ממשל זמין.

איתן כבל: חברים, עידו, אותי לא מעניין.

איתן כבל: אתם מביאים כאן חוק, אתם מדברים אתי על עשרה מיליארד, ואני מבקש שדרוג של האתר שידע להתכתב עם רוח הדברים שאנחנו מביאים כאן.

<עידו סופר: אתה מדבר גם על יבוא מסחרי וגם על יבוא אישי.

איתן כבל: בוודאי.

איתן כבל: זה נראה לי א'-ב'.

<עידו סופר: בגדול רוצים לייצר את האתר לפחות מבחינת יבוא מסחרי.

<עידו סופר: בסדר.

<עידו סופר: הבנתי.

איתן כבל: אני לא כותב לך איך זה ייראה.

<עידו סופר: אנחנו נעדכן.

איתן כבל: מי בעד אישור סעיף 4יז ו-4יח?

איתן כבל: מי נגד?

איתן כבל: בעד – פה אחד

איתן כבל: הסעיפים אושרו.

<אורנן שטיינברג: סימן ג': פטור 4יט.

<אורנן שטיינברג: סמכות לקביעת פטור השר ראי לקבוע בתקנות פטור מהוראות לפי פקודה זו לעניין רישוי הקצאת תדרים או אגרות, כולן או חלקן, לגבי מכשירים אלחוטיים או תחנות אלחוט, מסוג מסוים, או לגבי פעולות מסוימות במכשירים או בתחנות כאמור, ובלבד שנוכח כי קביעת הפטור כאמור לא תפגע בניצול היעיל של תדרי הרדיו ולא תביא לשיבוש או להפרעה משמעותיים בפעולתם של מכשירים אלחוטיים אחרים הפועלים כדין.

<אורנן שטיינברג: בלי לגרוע מהוראות סעיף קטן (א), ועל אף האמור בסימן א' לפרק ג', רשאי המנהל לתת לבעל רישיון שביקש זאת, פטור איש מהוראות לפי פקודה זו לעניין רישוי, הקצאת תדרים או אגרות, כולן או חלקן, לגבי מכשיר אלחוטי או תחנת אלחוט מסוימים או לגבי פעולה מסוימת בהם, אם שוכנע כי החלת חובת הרישוי לגביהם בנסיבות העניין אינה סבירה או אינה מתאימה וכן כי מתקיים האמור בסעיף קטן (א) סיפה.

<אורנן שטיינברג: פטור לפי סעיף קטן (א) לעניין מכשיר אלחוטי המיועד לשימוש בכלי טיס בלבד, ייקבע לאחר התייעצות עם שר התחבורה והבטיחות בדרכים.

<אורנן שטיינברג: פטור לפי סעיף קטן (ב) לעניין מכשיר אלחוטי כאמור יינתן לאחר התייעצות עם מנהל רשות התעופה האזרחית.

<איתי עצמון: אני מניח שההחלטה על מתן פטור אישי, זו החלטה מנומקת בכתב.

איתן כבל: היא תהיה החלטה מנומקת ובכתב.

<דנה נויפלד: הפטור האישי.

<איתי עצמון: כן.

איתן כבל: זה ברור לי.

איתן כבל: על זה נאמר שכם אם לא כתוב, פשיטה.

איתן כבל: לדעתי.

<איתי עצמון: למעשה למעט סעיף קטן (ד), אתה יכול להצביע על כל סעיף 4יט עם התוספת.

איתן כבל: מי בעד?

איתן כבל: מי נגד?

איתן כבל: בעד – פה אחד

איתן כבל: הסעיף אושר.

<איתי עצמון: עם התוספת.

איתן כבל: דרך אגב, ביררתי.

איתן כבל: כבר מתכניות בוקר ביקשו שנבוא לדבר.

איתן כבל: "כן לזקן" הגישו עתירה לבית המשפט שהתעודה מספיק טובה כדי שיקבלו את ההנחה והם הפסידו.

איתן כבל: בית המשפט קיבל את עמדת משרד התחבורה שהפטור, הסבסוד, יהיה ברב-קו.

איתן כבל: זה כל הדיון.

<לאה ורון: השאלה אם אתה צריך רב-קו כדי לקבל הנחה.

<לאה ורון: בן אדם שנוסע ברכבת פעם בשנתיים ויש לו תעודה של קשיש, לא יכול לקבל הנחה.

איתן כבל: אני לא יודע אם זה נכון לרגע זה, אבל זה מה שבית המשפט פסק.

איתן כבל: זה היה בפסיקה של בית המשפט.

<אורנן שטיינברג: (9) בסעיף 5 – במקום כותרת השוליים יבוא "פטור לעוסק בסחר בציוד קצה רט"ן".

<אורנן שטיינברג: סעיף קטן (א) – בטל.

<אורנן שטיינברג: בסעיף (א1), בכל מקום, במקום "שר התקשורת" יבוא "השר", במקום "סעיף קטן (א)" יבוא "סימן א' לפרק ג'", המלים "לפי סעיף קטן (א) – יימחקו, ההגדרה "סחר" – תימחק, ובהגדרה "ציוד קצה רט"ן, במקום "חוק התקשורת (בזק ושידורים) התשמ"ב-1982 יבוא "חוק התקשורת".

<אורנן שטיינברג: סעיפים קטנים (ב) ו-(ג) – בטלים.

איתן כבל: אני מבין שאלה התאמות.

<איתי עצמון: מה מהות התיקונים?

<רועי ברית: כל התיקונים כאן הם התאמות נוסח.

<רועי ברית: בגלל שאנחנו קובעים את חובת הרישוי עכשיו בסעיף 4א(ב), זה לא נדרש כאן.

איתן כבל: מי בעד אישור פסקה (9)?

איתן כבל: בעד – פה אחד

איתן כבל: הפסקה אושרה.

<אורנן שטיינברג: (10) אחרי סעיף 5 יבוא: "פרק ד': איסור שידורים מכלי שיט".

<אורנן שטיינברג: (11) בסעיף 5א, בכל מקום, במקום "יקיים" יבוא "יחזיק".

<אורנן שטיינברג: (12) בסעיף 5ב(א), במקום "מקיים" יבוא "מחזיק".

<אורנן שטיינברג: (13) בסעיף 5ג, במקום "שר התקשורת" יבוא "השר".

<רועי ברית: התאמת נוסח ומתן כותרת לרשימה של עבירות שקבועות היום בפקודה.

<איתי עצמון: מצביעים על פסקאות (10) עד (13).

איתן כבל: מי בעד אישור פסקאות (10) עד (13)?

איתן כבל: בעד – פה אחד

איתן כבל: הפסקאות אושרו.

<אורנן שטיינברג: פסקה (14) מתייחסת לוועדת תדרים.

<אורנן שטיינברג: אמרנו שבינתיים נדלג על זה.

<אורנן שטיינברג: אם תוכלו לעבור לפרק ו', סמכויות מיוחדות.

<אורנן שטיינברג: סעיף 5יד.

<אורנן שטיינברג: פרק ו': סמכויות מיוחדות 5יד הפסקת פעולות סחר המנהל רשאי להורות למי שעוסק בסחר במכשירים אלחוטיים, בהודעה בכתב, על הפסקה זמנית של סחר במכשירים מסוג מסוים או על תנאים מסוימים להמשך הסחר במכשירים כאמור שיחולו באופן זמני (בסעיף זה – הוראה זמנית), אם היה לו יסוד סביר להניח כי המכשירים מסוכנים לשלומו, לבריאותו או לבטיחותו של הציבור או לביטחון המדינה.

<אורנן שטיינברג: ,הוראה זמנית לפי סעיף קטן זה תעמוד בתוקפה עד להשלמת הבדיקות בידי המנהל וקבלת החלטה סופית לעניין המשך הסחר במכשירים האמורים, לפי הוראות סעיף קטן (ב).

איתן כבל: נכון לרגע זה, אלה 14 ימים.

<רועי ברית: לא.

<איתי עצמון: יש הוראה נוספת בסעיף קטן (ב).

איתן כבל: מה ההבדל?

איתן כבל: למה שם אתה נותן 14 ימים על ביטחון המדינה וכאן יש גם ביטחון המדינה ואתה לא מגביל את זה בזמן?

<דנה נויפלד: זה ב-(ב).

איתן כבל: למה זה 30 ואחר כך אורכה של 15?

איתן כבל: מה ההבדל בין זה לזה?

<רועי ברית: כאן ההנחה היא שיש יותר מכשירים אלחוטיים.

<רועי ברית: לדעתי הכוונה בראש וראשונה - - -

איתן כבל: זאת לא דעתך.

איתן כבל: אתם תיקנתם.

איתן כבל: אני רוצה להבין את הסיבה.

איתן כבל: מה הרציונל בשוני.

<רועי ברית: כאן מדובר על העוסקים בסחר שהם לא רק מי שקיבל אישור התאמה אלא גם מי שקיבל רישיון סחר על מכשירים שהם צורכים רישיון.

איתן כבל: הכוונה שלי היא למה כאן אתה מקל יותר?

איתן כבל: המשרד מקל.

איתן כבל: שם אתה לוחץ את המשרד אל הקיר.

איתן כבל: גם שם יש עבירות ביטחוניות וגם כאן.

<איתי עצמון: לא בהכרח ביטחוני אלא כל שיבוש.

איתן כבל: ברור.

איתן כבל: אני הלכתי כבר לקצה.

<רועי ברית: אנחנו מעריכים שהדבר הזה צריך למשל בדיקות מעבדה.

איתן כבל: אתה אומר לי שהכוונה היא ששם מספיקים הימים כדי לבדוק את מה שנדרש וכאן זה כבר סיפור שמצריך בדיקות יותר רחבות?

<רועי ברית: כן.

איתן כבל: בסדר.

<אורנן שטיינברג: המנהל יודיע על החלטתו הסופית לעניין הפסקת הסחר או המשך הסחר במכשירים האלחוטיים שלגביהם ניתנה הוראה זמנית בהקדם האפשרי ולא יאוחר מ-30 ימים מיום מתן ההוראה הזמנית, ואולם אם מצא המנהל כי נדרשות בדיקות נוספות או משלימות לשם קבלת החלטתו, רשאי הוא, מטעמים שיירשמו, להאריך את התקופה האמורה ב-15 ימים נוספים.

<אורנן שטיינברג: המנהל לא ייתן הוראה זמנית ולא יקבל החלטה סופית לפי סעיפים קטנים (א) ו-(ב) אלא לאחר שנתן למי שרואה עצמו נפגע מההוראה או מההחלטה כאמור הזדמנות לטעון את טענותיו, ואולם אם סבר המנהל כי קיים חשש מידי לשלומו, לבריאותו או לבטיחותו שלן הציבור או לביטחון המדינה, רשאי הוא לתת הוראה זמנית לאלתר, ובלבד שייתן הזדמנות לטעון טענות כאמור בהקדם האפשרי לאחר מכן.

<אורנן שטיינברג: המנהל רשאי שלפרסם את החלטותיו לפי סעיף זה באתר האינטרנט של משרד התקשורת.

איתן כבל: למה רשאי?

<רועי ברית: יש כאן החלטה שאולי היא פגיעה בשמו הטוב של עוסק.

<איתי עצמון: אפשר לקבוע סייגים לחובת הפרסום.

<רועי ברית: גם מטעמים של ביטחון.

<איתי עצמון: יש הוראה סטנדרטית בעניין הזה שמפנה לסעיף 9 לחוק חופש המידע וניתן להפנות אליה גם כאן.

<איתי עצמון: שם יש עילות מתי יש להימנע מפרסום ומתי יש שיקול דעת להימנע מפרסום.

איתן כבל: אתה הרי רוצה ליידע את הציבור לגבי מכשירים כאלה.

איתן כבל: אין הכרח לכתוב את השם.

איתן כבל: אתה צריך להביא לידיעת הציבור את המהות ולא את השם.

איתן כבל: אם אחר כך יש סוחר מסוים שמביא ובעלי החנויות ירצו לדעת, אני מניח שהם ידעו במי מדובר.

<רועי ברית: אפשר לקשור את זה לעילות שבחוק חופש המידע רק אם יש טעמים שלא מאפשרים פרסום.

<איתי עצמון: לאיזה חלק?

<איתי עצמון: לאיסור לפרסם בסעיף 9(א) לחוק חופש המידע?

<דנה נויפלד: יש את ההפניה הסטנדרטית שם.

<דנה נויפלד: אני לא זוכרת אם זה סעיף 9(אט) או 9(ב).

<איתי עצמון: גם וגם.

<איתי עצמון: סעיף 9(ב), זה שיקול דעת לרשות.

<איתי עצמון: בסעיף 9(א) יש סמכות, יש הוראה שאסור לפרסם פרטים מסוימים וסעיף 9(ב) מסמיך את הרשות לשקול אם לפרסם.

<רועי ברית: גם כאן נרצה שיקול דעת.

<דנה נויפלד: נכון.

<דנה נויפלד: אנחנו רוצים מעשה גם את 9(א) וגם את 9(ב).

<איתי עצמון: ברירת המחדל תהיה פרסום אלא אם כן.

<דנה נויפלד: אני חושבת שזה לא פרסום, אם אני זוכרת נכון.

<דנה נויפלד: אין מולי את חוק חופש המידע.

<דנה נויפלד: יש עילות שלא צריך וסעיף 9(ב) מדבר על מתי הוא רשאי.

<איתי עצמון: זה מה שאמרתי.

<דנה נויפלד: באותן עילות שלא רשאים לפרסם, אני חושבת שזה ביטחון המדינה.

<איתי עצמון: נכון.

<איתי עצמון: פגיעה ביחסי החוץ של המדינה.

<דנה נויפלד: נכון.

<דנה נויפלד: כאן אני לא יודעת אם יש יחסי חוץ אבל העילות שאסור.

<איתי עצמון: אפשר להחיל את הסעיף בשינויים המחויבים.

<איתי עצמון: ברירת המחדל תהיה פרסום, המנהל יפרסם את החלטתו לפי סעיף זה באתר האינטרנט של משרד התקשורת אלא אם כן התקיימו הסייגים כאמור בסעיף 9(א) ו-(ב) לחוק חופש המידע בשינויים המחויבים.

איתן כבל: בסדר.

<רועי ברית: עוד כמה מלים ברשותכם.

<רועי ברית: הוראות דומות קבועות גם בחוק התקנים ויש לנו את זה גם בחקיקת התקשורת שעשינו כאן

<רועי ברית: בעניין ציוד תקשורת קווית וציוד סלולר.

איתן כבל: בסדר.

איתן כבל: על מה אנחנו מצביעים?

<איתי עצמון: על סעיף 5יד כאשר בסעיף קטן (ד) תיווסף התוספת עליה דיברנו לעניין החלת סעיף 9 לחוק חופש המידע.

איתן כבל: מי בעד אישור סעיף 5יד עם התוספת בסעיף קטן (ד)?

איתן כבל: מי נגד?

איתן כבל: בעד – פה אחד

איתן כבל: אושר.

<אורנן שטיינברג: 5טו.

<אורנן שטיינברג: סמכות לדרוש מידע השר, המנהל, או מי שהשר הסמיך לכך ומתקיים בו האמור בסעיף 11א(ב)(1), רשאי לדרוש מבעל רישיון, מבעל אישור התאמה וממי שעוסק בסחר במכשירים אלחוטיים, למסור לו, במועד, באופן ובמתכונת שיורה, כל מידע הנחוץ לשם הפעלת סמכויות השר או המנהל לפי פקודה זו או כדי להקל על ביצוען".

<איתי עצמון: שאלה.

<איתי עצמון: אני חושב שיש כאן איזשהו כפל.

<איתי עצמון: הסמכות לדרוש מידע כבר מוקנית למפקחים.

<איתי עצמון: נראה את זה עוד מעט בהמשך.

<איתי עצמון: יש סמכות כזו במסגרת סמכויות הפיקוח.

<איתי עצמון: לשם מה חזרתם על זה שוב כאן?

<רועי ברית: אלה לא סמכויות לדרוש מידע לצורכי פיקוח.

<רועי ברית: זאת יכולה להיות גם דרישת מידע לצורכי הסדרה.

<רועי ברית: יש לנו הוראות דומות בחוק התקשורת.

<איתי עצמון: אין כאן כפל?

<דנה נויפלד: לא.

<דנה נויפלד: זה בדיעבד וזה מראש.

<דנה נויפלד: זה מראש לפני ההסדרה והפיקוח הוא לבדיקת יישום הוראות החוק.

איתן כבל: מי בעד אישור סעיף 5טו?

איתן כבל: בעד – פה אחד

איתן כבל: הסעיף אושר.

<אורנן שטיינברג: (17) בסעיף 6, במקום "שר התקשורת" יבוא "השר".

איתן כבל: מי בעד?

איתן כבל: מי נגד?

איתן כבל: בעד – פה אחד

איתן כבל: הסעיף אושר.

<אורנן שטיינברג: (18) לפני סעיף 7 יבוא: "פרק ז': אמצעי אכיפה מינהליים סימן א': הטלת עיצום כספי

איתן כבל: כל זה עד הסוף, אלה עיצומים?

<דנה נויפלד: לא.

<דנה נויפלד: כמעט.

<רועי ברית: חלק גדול.

<קריאה: יש עוד את ועדת התדרים עליה דילגנו.

איתן כבל: ועדת תדרים, אלה שלושה עמודים.

<דנה נויפלד: יש עוד העסקת מפקחים.

איתן כבל: אני שואל כי עד עכשיו סיימנו עניינים של מהות.

<איתי עצמון: כמעט.

<איתי עצמון: יש עוד הוראות נוספות.

<דנה נויפלד: יש הוראות בסוף.

<רועי ברית: עוברים מהסדרה לאכיפה, לפיקוח על האכיפה.

<אורנן שטיינברג: 6ד.

<אורנן שטיינברג: הגדרות בפרק זה – "בעל אישור התאמה" – מי שמייבא בייבוא שאינו יבוא אישי מכשיר במסלול אישור או מי שייצר דרך עיסוק מכשיר כאמור, וקיבל אישור התאמה לפי סעיף 4ט.

<איתי עצמון: זו בעצם הגדרה שקובעת את התחולה של הפעלת אמצעי אכיפה מינהליים שהם בעצם לא יחולו על יחידים שמייבאים ביבוא אישי.

<דנה נויפלד: נכון מאוד.

<אורנן שטיינברג: נכון.

<אורנן שטיינברג: "המנהל" – המנהל הכללי של המשרד או סגן המנהל הכללי שהשר הסמיכו לעניין פרק זה, ולעניין רישיון לתחנה בכלי טיס – מנהל רשות התעופה האזרחית.

<איתי עצמון: כאן מדובר על הסמכה או על אצילה?

איתן כבל: כתוב הסמיכו.

<איתי עצמון: אני שואל כי אתם אמרתם לי בישיבה פנימית שאתם רואים הסמכה כאצילה.

<רועי ברית: זאת הסמכה.

<רועי ברית: זה מתן הסמכות.

<דנה נויפלד: זאת הסמכה.

<איתי עצמון: אני שואל שאלה אחרת.

<איתי עצמון: המנהל הכללי של המשרד או סגן המנהל הכללי שהשר הסמיכו.

<איתי עצמון: כאן זה ממש ברמה של מינוי?

<דנה נויפלד: כן.

איתן כבל: נצביע על אישור סעיף 6ד.

איתן כבל: מי בעד?

איתן כבל: בעד – פה אחד

איתן כבל: הסעיף אושר.

<אורנן שטיינברג: 6ה.

<אורנן שטיינברג: עיצום כספי מי שהפר הוראה מההוראות לפי פקודה זו, כמפורט להלן, רשאי המנהל להטיל עליו עיצום כספי לפי הוראות פרק זה בסכום של 70,000 שקלים חדשים, ואם הוא תאגיד – בסכום של 140,000 שקלים חדשים.

איתן כבל: מה גובה העיצום היום?

<דנה נויפלד: היום אין עיצום כספי.

<איתי עצמון: אם תוכלו לומר במשפט מה התפיסה שעמדה לנגד עיניכם עת קבעתם את המדרגים של העיצומים, כדי שיהיה לנו פתיח לפרק.

<רועי ברית: כבר היום , כמו שציינו, הפקודה נוקטת באכיפה פלילית.

איתן כבל: ברור.

איתן כבל: מכיר את זה.

<רועי ברית: האכיפה שם קובעת שזה מאסר או קנס של 140,000 שקלים.

<רועי ברית: זו הייתה נקודת המוצא שלנו, מה שקבוע היום בפקודה.

<איתי עצמון: ומבחינת החומרה של ההפרות?

<רועי ברית: חילקנו את זה לשני מדרגים.

<רועי ברית: יש את ההפרות הקלות יותר ואז יש עיצום כספי בסכום של עד 10,000 שקלים ליחיד או 20,000 שקלים לתאגיד.

<רועי ברית: יש את ההפרות החמורות יותר של ההפרות המהותיות לפי הפקודה, שם העיצום הוא 70,000 שקלים ליחיד ו-140,000 שקלים לתאגיד, וזה בעצם הסכום המרבי.

<רועי ברית: אני מזכיר שאלה גם סכומי מקסימום, כסף שנקרא תקנות הפחתה, תוספת הפחתה, ובסופו של דבר הסכומים שמוטלים בפועל הם נמוכים יותר.

איתן כבל: אתם גם בדקתם את עצמכם אם יש מצב שעלול להיות מה שנקרא הפרה משתלמת?

<רועי ברית: זו סיטואציה.

<רועי ברית: החשש הוא תמיד כפול.

<רועי ברית: או שהסנקציה כבדה מדי או שהסנקציה קלה מדי.

איתן כבל: אני אומר את זה כיוון שבנושא תקשורת, הפרה משתלמת היא - - -

<דנה נויפלד: אדוני, זה לא הסכום שיש לנו בחוק התקשורת.

<דנה נויפלד: חוק התקשורת, זה יכול להגיע למיליוני שקלים וגם שם ההפרה יכולה להיות משתלמת.

איתן כבל: כבר קרה לנו.

<דנה נויפלד: נכון.

<דנה נויפלד: בסוג החברות שם מדובר.

איתן כבל: כל מה שאני אומר גברתי היועצת המשפטית של משרד התקשורת, אני רק אומר שעניין כזה של הפרה משתלמת נמצא אצלכם.

<רועי ברית: קבענו סעיף שתכף נגיע אליו של נסיבות מחמירות שנועד לתת מענה גם לעניין הזה.

איתן כבל: בסדר.

איתן כבל: כדי שלא ייווצר מצב שיש מוצרים שאתה מייבא אותם בסדרי גודל של מיליוני שקלים ואתה קונס אותו ב-140,000 שקלים.

<דנה נויפלד: תכף נגיע גם לזה.

<אורנן שטיינברג: מי שייצר, החזיק, הפעיל או התקין מכשיר אלחוטי, או סחר במכשיר כאמור, בלי רישיון לכך, בניגוד להראות סעיף 4א(א).

<אורנן שטיינברג: מי שהקים, החזיק או הפעיל תחנת אלחוט, בלי רישיון לכך, בניגוד להוראות סעף 4א(ב).

<אורנן שטיינברג: בעל רישיון שהפר הוראה ברישיונו לעניין החזקה או העברה של אמצעי שליטה בבעל הרישיון, שנקבעה לפי סעיפים 4ו(א)(1) או 4ח(ג)(1), לפי העניין, בניגוד להוראות סעיף 4א.

<אורנן שטיינברג: בעל רישיון שהפר הוראה ברישיונו לעניין ניטור של הספק השידור של המכשיר האלחוטי שלגביו ניתן הרישיון או לעניין מסירת נתוני הניטור, שנקבעה לפי סעיפים 4ו(א)(4) או 4ח(ג)(1), לפי העניין, בניגוד להוראות סעיף 4א.

<אורנן שטיינברג: מי שייבא ביבוא שאינו יבוא אישי, או שייצר דרך עיסוק, מכשיר במסלול אישור, בלי שבידו אישור התאמה, בניגוד להוראות סעיף 4ט(ב).

<אורנן שטיינברג: בעל אישור התאמה שמסר פרטים לא נכונים בהצהרה או בתצהיר שמסר לפי סעיף 4י, במסמכים שמסר לפי הסעיף האמור.

<אורנן שטיינברג: בעל אישור התאמה שביצע פעולות במכשיר האלחוטי אשר יש בהם כדי לשנות את תכונותיו האלחוטיות, בלי שקיבל אישור לכך, מראש, מאת המנהל, בניגוד להוראות סעיף 4טו(ב).

<אורנן שטיינברג: מי שהשתמש בתדר רדיו שלא לפי הקצאה שקיבל או בניגוד לתנאי ההקצאה, בניגוד להוראות סעיף 5ד.

<אורנן שטיינברג: עוסק בסחר במכשירים אלחוטיים שלא קיים את הוראת המנהל שניתנה לפי סעיף 5יד.

<רועי ברית: אלה ההפרות היותר חמורות שדיברנו שהעיצום הוא 70,000 שקלים או 140,000 שקלים.

<רועי ברית: זה יכול להיות מי שיש לו רישיון.

איתן כבל: זה ברור.

איתן כבל: הבנו.

איתן כבל: קראנו.

<רז הילמן: לשכת המסחר.

<רז הילמן: אני רוצה להציע.

<רז הילמן: סעיפים קטנים (5) ו-(6) מתייחסים למצב בו יבוא מסחרי נעשה כשלא היה ליבואן אישור התאמה או כשהוא מסר פרטים לא נכונים בהצהרה.

<רז הילמן: אני רוצה להציע שנפצל אותם לשניים, גם את (5) וגם את (6) כאשר בשני המקרים, במידה ובכל זאת המוצר עומד בדרישות של משרד התקשורת, זאת תהיה הפרה מהסדר הקל יותר.

<רז הילמן: במידה והוא גם מסר מידע לא נכון וגם המוצר עצמו לא עומד בתנאים של משרד התקשורת, רק אז זה יהיה בהפרה החמורה יותר.

איתן כבל: אתה בונה את הפלטפורמה להפרה משתלמת.

<רז הילמן: לא.

<רז הילמן: ממש לא.

<רז הילמן: כאשר המוצר עומד בדרישות משרד התקשורת, לא נגרם שום נזק.

איתן כבל: אני מבין מה שאתה אומר, רק בלי משים, על זה נאמר טובל ושרץ בידו, אבל אתה כבר מסדיר את זה בחוק.

<רז הילמן: לא.

<רז הילמן: הוא יהיה מפר אבל בסנקציה המקלה יותר.

איתן כבל: ברגע שאתה נותן פתח כזה, בעיקר לסוחרים.

איתן כבל: אם היית בא ואומר לי את זה לגבי אזרחים, הייתי הולך אתך.

<רז הילמן: על אזרחים אין בכלל סנקציה.

איתן כבל: ברור לי.

איתן כבל: אני יודע.

איתן כבל: לכן עצרנו כאן.

איתן כבל: הכול ברור.

איתן כבל: דרישתך לא מתקבלת.

איתן כבל: מכיוון שאני כאן לבדי, אני מחליט לבד.

איתן כבל: אפשר להצביע?

<איתי עצמון: על סעיף קטן (א) בסעיף 6ה.

איתן כבל: מי בעד?

איתן כבל: בעד – פה אחד

איתן כבל: הסעיף אושר.

<איתי עצמון: אני רק אומר שכמובן אם יהיה צורך, נערוך את התאמות הנוסח.

<איתי עצמון: אם יש שוני בנוסח בהוראה המהותית לעומת סעיפי הפרות, אני מבקש להסמיך אותנו.

איתן כבל: בסדר גמור.

<אורנן שטיינברג: מי שהפר הוראה מההוראות לפי פקודה זו, רשאי המנהל להטיל עליו עיצום כספי לפי הוראות פרק זה בסכום של 10,000 שקלים חדשים, ואם הוא תאגיד – בסכום של 20,000 שקלים חדשים.

איתן כבל: למה זה כל כך קרוב תאגיד ואזרח מן השורה?

<דנה נויפלד: זה פי שניים.

<רועי ברית: זה לא אזרח.

<רועי ברית: מדובר על עוסק.

איתן כבל: יחיד עוסק?

<דנה נויפלד: כן.

איתן כבל: ברור.

איתן כבל: תמשיך.

<אורנן שטיינברג: בעל רישיון שהפר הוראה ברישיונו לעניין תחזוקה של המכשיר האלחוטי שלגביו ניתן הרישיון, שנקבעה לפי סעיפים 4ו(א)(3) או 4ח(ג)(1), לפי העניין, בניגוד להוראות סעיף 4א.

<אורנן שטיינברג: בעל רישיון שהפר הוראה ברישיונו לעניין דיווח, שנקבעה לפי סעיפים 4ו(א)(5) או 4ח(ג)(1), לפי העניין, בניגוד להוראות סעיף 4א.

<אורנן שטיינברג: בעל רישיון שהפר הוראה ברישיונו לעניין רישום מלאי של המכשירים האלחוטיים שלגביהם ניתן הרישיון, שנקבעה לפי סעיפים 4(א)(6) או 4ח(ג)(1), לפי העניין, בניגוד להוראות סעיף 4א.

<אורנן שטיינברג: בעל רישיון שהפר הוראה ברישיונו לעניין שמירת מסמכים שנקבעה לפי סעיפים 4ו(א)(7) או 4ח(ג)(1), לפי העניין, בניגוד להוראות סעיף 4א.

<אורנן שטיינברג: בעל רישיון שהפר הוראה ברישיונו לעניין ניסיון והכשרה של כוח האדם המועסק על ידו, שנקבעה לפי סעיפים 4ו(א)(8) או 4ח(ג)(1), לפי העניין, בניגוד להוראות סעיף 4א.

<אורנן שטיינברג: בעל אישור התאמה שלא שמר מסמכים בהתאם להוראות לפי סעיף 4טו(א).

<אורנן שטיינברג: בעל רישיון, בעל אישור התאמה או עוסק בסחר מכשירים אלחוטיים שלא מסר מידע שנדרש למוסרו לפי סעיף 5טו.

<אורנן שטיינברג: בעל רישיון, בעל אישור התאמה או עוסק בסחר מכשירים אלחוטיים, שלא מסר מסמך שנדרש למסרו, בניגוד להוראות סעיף 11ב(א)(2).

<אורנן שטיינברג: בעל רישיון, בעל אישור התאמה או עוסק בסחר מכשירים אלחוטיים שלא קיים הוראה מהוראות המפקח שניתנה לפי סעיף 11ד(א).

איתן כבל: יש הערות?

<רז הילמן: אם אפשר על אותו דבר לומר עוד משפט אחד.

<רז הילמן: אתה מדבר על הפרה שהיא משתלמת.

<רז הילמן: אני מדבר על מצב שמישהו בתום לב טעה והמסמך שצירף היה מסמך אחר.

איתן כבל: אם זה בתום לב, ממילא יוותרו לו.

<רז הילמן: הוא יקבל על זה עיצום של 140,000 שקלים?

איתן כבל: עוד פעם אתה תרתי דסתרי.

איתן כבל: אם זה בתום לב, הוא הצליח לשכנע שזה בתום לב, ממילא לא יקנסו אותו.

<רז הילמן: אם המוצר שהוא הביא בסופו של דבר הוא מוצר שעומד בדרישות של משרד התקשורת, זאת אומרת שלא נגרם סיכון ואין לו שום רווח מזה.

<רז הילמן: לכן במצב כזה 140,000 שקלים זה עיצום מאוד מאוד גבוה.

איתן כבל: לא.

איתן כבל: כאן זה 10,000 שקלים.

<רז הילמן: אני מדבר על הקודם.

<רועי ברית: הסעיף הקודם כבר אושר.

<רז הילמן: אני יודע שהוא אושר.

איתן כבל: אתה יכול לבקש מהבוס שלך לחזור לכנסת ולהגיש בקשה לדיון מחדש.

<רז הילמן: אם אפשר שלפחות במדיניות האכיפה ייתנו לנושא של תום לב התייחסות במדיניות האכיפה של משרד התקשורת.

<רועי ברית: זה לא עניין של תום לב.

<רועי ברית: הרשות המינהלית מפעילה שיקול דעת לפני שהיא מפעילה צעד אכיפתי.

<רועי ברית: בנוסף יש מה שנקרא תקנות הפחתה, שיקולים שמביאים בחשבון לפני שמטילים על אדם עיצום כספי, אם זו הפרה ראשונה, מה הרקע, מה הנסיבות.

<איתי עצמון: אני מזכיר שאין עניין של יסוד נפשי באכיפה מינהלית.

איתן כבל: זה לא מחשב.

איתן כבל: זה לא שבאת והכנסת נתונים.

איתן כבל: העניין הוא אחרי שהמנהל ראה, השתכנע, לא השתכנע, יש אלף ואחד דברים.

איתן כבל: אתה יודע את זה.

<רועי ברית: אני אוסיף ואומר שזאת גם הסמכות של מנהל רת"ע להטיל עיצומים כספיים בכל מקום שהוא מופיע כאן, במקום 4ו - 4ח.

<רועי ברית: זו הסמכות של מנהל רת"ע.

איתן כבל: בהתאמה.

איתן כבל: בסדר.

איתן כבל: מי בעד אישור סעיף קטן (ב) בסעיף 6ה?

איתן כבל: בעד – פה אחד

איתן כבל: הסעיף אושר.

<אורנן שטיינברג: מי שהפר הוראה מהוראות לפי פקודה זו כמפורט להלן, רשאי המנהל להטיל עליו עיצום כספי לפי הוראות פרק זה בסכום הנקוב לצד ההפרה בטור ב' בחלק א' לתוספת הראשונה.

<איתי עצמון: רגע.

<איתי עצמון: אני עוצר אותך.

<איתי עצמון: כאן עוברים למדרג אחר, הפרות של הוראות שנקבעו ברישיונות.

<רועי ברית: כן.

<רועי ברית: זה לא מדרג לפי חומרה.

<רועי ברית: זה פשוט מדרג חקיקתי.

<איתי עצמון: מדרג חגיגתי אחר.

<איתי עצמון: אלה לא הוראות שקיימות בחקיקה ראשית אלא מדובר כאן על רישיונות.

<רועי ברית: נכון.

<אורנן שטיינברג: בעל רישיון שהפר הוראה שנקבעה ברישיונו לפי סעיף 4ו(א) ואינה בעניינים המנויים בפסקאות (1) עד (8) לאותו סעיף, המפרטת בטור א' בחלק א' לתוספת הראשונה.

<אורנן שטיינברג: בעל רישיון שהפר הוראה מהוראות התקנות שנקבעו לפי סעיפים 4ו(א) או 13, המורטת בטור א' בחלק א' לתוספת הראשונה.

<אורנן שטיינברג: עוסק בסחר בציוד קצה רט"ן הפטור מרישיון לפי סעיף 5(א1), שהפר הוראה מהוראות התקנות שנקבעו לפי הסעיף האמור, המפורטת בטור א' בחלק א' לתוספת הראשונה.

<אורנן שטיינברג: בעל אישור התאמה שהפר הוראה מהוראות התקנות שנקבעו לפי סעיף 4טו(ג), המפורטת טור א' בחלק א' לתוספת הראשונה.

<איתי עצמון: כרגע התוספת הזו היא ריקה.

<אורנן שטיינברג: נכון.

<רועי ברית: נעביר בהמשך השבוע.

<איתי עצמון: יש לכם כבר גם את ההפרות שקבועות בתקנות וברישיון?

<אורנן שטיינברג: כן.

<אורנן שטיינברג: יש לנו רשימה כזאת.

איתן כבל: יפה.

<רועי ברית: כבר היום יש הסדרה קיימת של תקנות ורישיונות.

<איתי עצמון: אני תוהה.

<איתי עצמון: מכיוון שאתם בכל זאת מתכוונים להביא את התוספת הזו לאישור הוועדה, השאלה אם לא נכון שהדברים האלה יאושרו בכפיפה אחת.

<איתי עצמון: בעצם אין לנו כרגע את עצם ההפרה, רק את הסנקציה.

איתן כבל: אני מציע שקודם כל אנחנו נאשר.

איתן כבל: אם נסבור אחרי שהם יביאו את התוספת הראשונה שזה לא מתכתב, נתקן את זה.

<רועי ברית: התאמנו את זה.

<רועי ברית: אם זאת הפרת חובה של רישום מסמכים.

איתן כבל: לא משנה.

איתן כבל: העניין הוא שאתם תצטרכו להביא לנו ולומר כמה מלים על כך.

איתן כבל: אם יהיה צורך, נתקן את זה.

<איתי עצמון: אתה יכול להצביע על סעיף קטן (ג) בסעיף 6ה.

איתן כבל: מי בעד?

איתן כבל: בעד – פה אחד

איתן כבל: הסעיף אושר.

<אורנן שטיינברג: הפר בעל רישיון לתחנה בכלי טיס הוראה מההוראות לפי פקודה זו כמפורט להלן, רשאי מנהל רשות התעופה האזרחית להטיל עליו עיצום כספי לפי הוראות פרק זה בסכום הנקוב לצד ההפרה בטור ב' בחלק ב' לתוספת הראשונה: הוראה שנקבעה ברישיון לפי סעיף 4ח(ג)(1) ואינה בעניינים המנויים בפסקאות (1) עד (8) של 4ו(א), המפורטת בטור א' בחלק ב' לתוספת הראשונה.

<אורנן שטיינברג: הוראה מהוראות התקנות שנקבעו לפי סעיף 4ו(א) כפי שהוחלו בסעיף 4ח(ג)(2), המפורטת בטור א' בחלק ב' לתוספת הראשונה.

<רועי ברית: זה מנגנון דומה של הפרות בתוספת.

<רועי ברית: כאשר רת"ע ומשרד התחבורה יקבעו תקנות ויקבעו הוראות שונות ברישיונות, הם יצטרכו לקבוע תוספת מתאימה עם הפרות.

איתן כבל: בסדר.

איתן כבל: שוב אני חוזר על הדברים ואומר שכאשר תביאו את התוספת, נבצע את ההתאמות אם יידרשו.

איתן כבל: אנחנו מצביעים על סעיף קטן (ד) בסעיף 6ה.

איתן כבל: מי בעד?

איתן כבל: עד – פה אחד

איתן כבל: הסעיף אושר.

<אורנן שטיינברג: השר רשאי, בהסכמת שר המשפטים ובאישור ועדת הכלכלה של הכנסת לשנות, בצו, את חלק א' לתוספת הראשונה.

<אורנן שטיינברג: שר התחבורה והבטיחות בדרכים רשאי, בהסכמת שר המשפטים ובאישור ועדת הכלכלה של הכנסת לשנות, בצו, את חלק ב' לתוספת הראשונה.

<אורנן שטיינברג: סכום העיצום הכספי שייקבע בתוספת הראשונה לפי סעיף קטן זה לא יעלה על 70,000 שקלים חדשים, ולעניין מפר שהוא תאגיד – על 140,000 שקלים חדשים.

<רועי ברית: זה מנגנון השינוי.

איתן כבל: אנחנו מצביעים על סעיף קטן (ה) בסעיף 6ה.

איתן כבל: מי בעד?

איתן כבל: בעד – פה אחד

איתן כבל: הסעיף אושר.

<אורנן שטיינברג: 6טו.

<אורנן שטיינברג: הפרה בנסיבות מחמירות היה למנהל יסוד סביר להניח כי אדם הפר הוראה מההוראות לפי פקודה זו, כאמור בסעיף 6ה, בנסיבות מחמירות, רשאי המנהל להטיל עליו עיצום כספי בשיעור של פי אחד וחצי מהסכום הקבוע לעניין אותה הפרה בסעיף 6ה או בתוספת הראשונה.

<אורנן שטיינברג: בסעיף זה, "נסיבות מחמירות" – הפרה שלנוכח התמשכותה, עוצמתה או היקפה עלולה לגרום להפרעה אלחוטית משמעותית לתדרי רדיו שהוקצו למערכת הביטחון או לשימושי תעופה אזרחית, או שיש בה כדי לסכן את שלום הציבור.

<איתי עצמון: אני מבקש לשאול לעניין הגדרת נסיבות מחמירות.

<איתי עצמון: האם לא כל הפרה יכולה לכאורה לסכן את שלום הציבור?

<רועי ברית: כן, אבל העניין כאן הוא גם ההיקף.

<רועי ברית: אם אתה מייבא מכשיר אלחוטי שלא כדין ואתה יכול גם לסכן תעופה.

<איתי עצמון: ההתמשכות, העוצמה וההיקף רלוונטיים גם לעילה הזאת.

<רועי ברית: כן.

<רועי ברית: לפי מספר המכשירים שהבאת.

<לאה ורון: כאשר הפר אדם כאן, זה עוסק או צרכן רגיל?

<רועי ברית: אדם כאן זה מי שעוסק בסחר.

<רועי ברית: יבואן.

<לאה ורון: רק עוסק.

<רועי ברית: כן.

<רועי ברית: לא אדם פרטי.

<לאה ורון: איך אנחנו יודעים את זה?

<איתי עצמון: ההגדרה הייתה בתחילת הפרק והיא קבעה את התחולה.

<רועי ברית: אם תסתכלי בסעיף 6ה כאשר סעיף 6ו מתכתב אתו, שם לא כתוב אדם אלא שם כתוב מי אותם האנשים שאפשר להטיל עליהם עיצום כספי.

איתן כבל: אנחנו מצביעים על סעיף 6או.

איתן כבל: מי בעד?

איתן כבל: בעד – פה אחד

איתן כבל: הסעיף אושר.

איתן כבל: 6ז.

איתן כבל: הודעה על כוונת חיוב היה למנהל יסוד סביר להניח כי אדם הפר הוראה מההוראות לפי פקודה זו, כאמור בסעיף 6ה (בפרק זה – המפר), ובכוונתו להטיל עליו עיצום כספי לפי אותו סעיף או לפי סעיף 6ו, ימסור למפר הודעה על הכוונה להטיל עליו עיצום כספי (בפרק זה – הודעה על כוונת חיוב).

איתן כבל: בהודעה על כוונת חיוב יציין המנהל בין השאר את אלה: המעשה או המחדל (בפרק זה – המעשה) המהווה את ההפרה, ומועד ביצועו.

איתן כבל: סכום העיצום הכספי והתקופה לתשלומו.

איתן כבל: זכותו של המפר לטעון את טענותיו בפני המנהל, לפי הוראות סעיף 6ח.

איתן כבל: פירוט נסיבות מחמירות בביצוע ההפרה, ככל שהיו נסיבות כאמור.

איתן כבל: הסמכות להוסיף על סכום העיצום הכספי בשל הפרה נמשכת או הפרה חוזרת לפי הוראות סעיף 6י.

איתן כבל: ולעניין מפר שהוא יחיד – כוונה לפרסם את שמו לפי סעיף 6כא.

<איתי עצמון: אני מציע לגבי פסקה (5) להוסיף: והמועד שממנו יראו הפרה כהפרה נמשכת.

<רועי ברית: בסדר.

איתן כבל: מה זה סעיף 6כא?

<איתי עצמון: זה פרסום שמות.

<איתי עצמון: לאחר שמוטל עיצום כספי, יש סעיף שמסמיך את המנהל בסייגים, כפי שנראה, כמקובל במודל, לפרסם את שם המפר.

<אלישבע לסרי: משרד המשפטים.

<אלישבע לסרי: המחלקה הפלילית ביקשה שאני אומר את עמדתם לפרוטוקול הן לעניין כוונת חיוב והן לעניין הפרה נמשכת והפרה חוזרת.

<אלישבע לסרי: לעמדתם הפרה חוזרת היא ממועד ביצוע ולא ממועד הודעת המנהל.

<אלישבע לסרי: המנהל יודיע למפר.

<איתי עצמון: אני מבקש להסב את תשומת הלב לכך שהתיקונים שאני גם ביקשתי בישיבות פנימיות עולים בקנה אחד עם פרקי האכיפה המינהלית שאושרו בחוקים השונים והרבים שנדונו כאן בוועדה ואני מבקש לא לחרוג מהמודלים המקובלים בעניין הזה.

איתן כבל: לאחר התייעצות עם עצמי, קיבלתי את עמדתו של היועץ המשפטי לוועדה.

<רועי ברית: שאלה לעניין הפרסום.

<רועי ברית: רק ליחיד בעצם מביאים לאפשרותו להתייחס לזה?

<איתי עצמון: לפי מה שאני יודע, כן.

<רועי ברית: בסדר.

<דנה נויפלד: זה בסדר.

<איתי עצמון: אני מוכן לבדוק שוב.

<דנה נויפלד: לא.

<דנה נויפלד: ראינו.

<דנה נויפלד: זה בסדר.

<איתי עצמון: אני זוכר שזה מה שהיה כתוב במודל, אבל אפשר לבדוק.

<דנה נויפלד: לא.

<דנה נויפלד: הוא הקריא את זה.

<דנה נויפלד: זה בסדר.

איתן כבל: אני מצביע על סעיף 6ז עם התוספת בפסקה (5).

איתן כבל: מי בעד?

איתן כבל: בעד – פה אחד

איתן כבל: הסעיף אושר.

<אורנן שטיינברג: 6ח.

<אורנן שטיינברג: זכות טיעון מפר שנמסרה לו הודעה על כוונת חיוב לפי הוראות סעיף 6ז, רשאי לטעון את טענותיו, בכתב, לעניין הכוונה להטיל עליו עיצום כספי ולעניין סכומו, בתוך 45 ימים ממועד מסירת ההודעה, ורשאי המנהל להאריך את התקופה האמורה בתקופה נוספת שלא תעלה על 45 ימים.

<איתי עצמון: לעניין זכות הטיעון, אני מבקש שייכתב בכתב או בעל פה לפי החלטת המנהל.

<איתי עצמון: כלומר, לאפשר גם מתן זכות טיעון בעל פה, שוב, כאמור, בהתאם למודלים.

<רועי ברית: לפי החלטת המנהל.

<איתי עצמון: כן.

<איתי עצמון: בכתב או בעל פה לפי החלטת המנהל.

איתן כבל: אני מציע על סעיף 6ח עם התוספת.

איתן כבל: מי בעד?

איתן כבל: בעד – פה אחד

איתן כבל: סעיף 6ח עם התוספת אושר.

<אורנן שטיינברג: 6ט.

<אורנן שטיינברג: החלטת המנהל ודרישת תשלום המנהל יחליט, לאחר ששקל את הטענות שנטענו לפי סעיף 6ח, אם להטיל על המפר עיצום כספי, ורשאי הוא להפחית את סכום העיצום הכספי לפי הוראות סעיף 6יא.

<אורנן שטיינברג: החליט המנהל לפי הוראות סעיף קטן (א) - להטיל על המפר עיצום כספי – ימסור לו דרישה, בכתב, לשלם את העיצום הכספי (פרק זה – דרישת תשלום), שבה יציין, בין השאר, את סכום העיצום הכספי המעודכן ואת התקופה לתשלומו.

<אורנן שטיינברג: שלא להטיל על המפר עיצום כספי – ימסור לו הודעה על כך בכתב.

<אורנן שטיינברג: בדרישת התשלום או בהודעה, לפי סעיף קטן (ב), יפרט המנהל את נימוקי החלטתו.

<אורנן שטיינברג: לא טען המפר את טענותיו לפי הוראות סעיף 6ח בתוך התקופה האמורה באותו סעיף, יראו את ההודעה על כוונת חיוב, בתום אותה תקופה, כדרישת תשלום שנמסרה למפר במועד האמור.

איתן כבל: הערות?

איתן כבל: אני מצביע על אישור סעיף 6ט.

איתן כבל: בעד – פה אחד

איתן כבל: הסעיף אושר.

<אורנן שטיינברג: 6י.

<אורנן שטיינברג: הפרה נמשכת והפרה חוזרת בהפרה נמשכת ייווסף על העיצום הכספי הקבוע לאותה הפרה, החלק החמישים שלו לכל יום שבו נמשכת ההפרה.

<איתי עצמון: אני עוצר אותך כאן.

<איתי עצמון: אני מבקש להעיר לגבי סעיף קטן (א) בסעיף 6י ולהוסיף כאן שהפרה נמשכת תיחשב כהפרה נמשכת רק לאחר שהמנהל הודיע למפר על אותה הפרה.

<איתי עצמון: התוספת הזו אושרה בחוקים קודמים.

איתן כבל: נכון.

<איתי עצמון: חוקים שנדונו כאן כמו חוק נתוני אשראי, חוק רישוי שירותים ומקצועות בענף הרכב ועוד ועוד.

<איתי עצמון: יש רשימה ארוכה.

איתן כבל: אין שום בעיה עם זה.

<אורנן שטיינברג: בהפרה חוזרת ייווסף על העיצום הכספי הקבוע לאותה הפרה, סכום השווה לסכום העיצום הכספי כאמור.

<אורנן שטיינברג: לעניין זה, "הפרה חוזרת" – הפרת הוראה מההוראות לפי פקודה זו כאמור בסעיף 6ה, בתוך שנתיים מהפרה קודמת של אותה הוראה שבשלה הוטל על המפר עיצום כספי או שבשלה הורשע.

איתן כבל: הערות?

איתן כבל: אני מצביע על סעיף 6י.

איתן כבל: עד – פה אחד

איתן כבל: הסעיף אושר.

<איתי עצמון: סעיף 6י אושר עם התוספת בסעיף קטן (א).

איתן כבל: כן.

איתן כבל: עם התוספת.

<אורנן שטיינברג: 6יא.

<אורנן שטיינברג: סכומים מופחתים המנהל אינו רשאי להטיל עיצום כספי בסכום הנמוך מהסכומים הקבועים בסעיף 6ה או בתוספת הראשונה, אלא במקרים, בנסיבות ובהתאם לשיקולים המפורטים בתוספת השנייה ובשיעורים הקבועים בה.

<אורנן שטיינברג: השר, בהסכמת שר המשפטים ובאישור ועדת הכלכלה של הכנסת, רשאי לקבוע בתקנות או בתוספת השנייה מקרים, נסיבות ושיקולים שבשלהם ניתן יהיה להטיל עיצום כספי בסכום הנמוך מהסכומים הקבועים בסעיף 6ה או בתוספת, ובשיעורים שיקבע.

<איתי עצמון: אני חושב שזה לא כל כך מותאם למה שהצעת בסעיף קטן (א).

<איתי עצמון: אם אני מבין נכון, קיבלתם את ההצעה שלי ובעצם כל נסיבות ההפחתה ייקבעו בתוספת וניתן יהיה לשנות אותה בהסכמת שר המשפטים או באישור הוועדה.

<רועי ברית: צריך לעשות שינוי מסוים לעניין ההפרות של רת"ע.

<רועי ברית: שם זה יהיה שר התחבורה שיקבע את התוספת.

<איתי עצמון: לא יהיו תקנות הפחתה?

<איתי עצמון: הכול יהיה בתוספת.

<אלישבע לסרי: יהיה בתוספת אבל בהסכמת שרת המשפטים.

<רועי ברית: כן, בהסכמת שרת המשפטים בכל מקרה.

<איתי עצמון: אני אומר שבסעיף קטן (ב), מדובר כאן לא על קביעת נסיבות ושיקולים אלא על שינוי התוספת.

<איתי עצמון: בתקנות לעניין זה, ככל שמדובר על רישיון לתחנה בכלי טיס יותקנו בידי שר התחבורה בהסכמת שר המשפטים ובאישור ועדת הכלכלה.

<רועי ברית: אתה מדבר על התקנות.

<רועי ברית: זאת תוספת.

<איתי עצמון: לא.

<איתי עצמון: יש תוספת שבה ייקבעו כל השיקולים והנסיבות.

<איתי עצמון: כדי לשנות את התוספת תידרשו להגיע לכאן לאישור הוועדה.

<איתי עצמון: אלה יהיו תקנות שמשנות, או צו, מה שמחלקת חקיקת משנה במשרד המשפטים תחליט.

<איתי עצמון: חקיקת משנה שתובא לכאן לאישור הוועדה.

<איתי עצמון: ככל שמדובר על תחנה בכלי טיס, התקנות האלה, השינוי של התוספת אמור להיות בידי שר התחבורה בהסכמת שר המשפטים ובאישור ועדת הכלכלה.

<רז הילמן: התוספת תהיה במקום תקנות הפחתה?

<רועי ברית: כן.

<איתי עצמון: המושג תקנות ההפחתה אמור בעצם לבטא את אותם נסיבות ושיקולים.

<איתי עצמון: רוב המודלים באמת מובאים לכאן כחקיקת משנה.

<איתי עצמון: כדי לחסוך בהליך הזה המשרד יביא לכאן את השיקולים האלה בתוספת לחוק.

<איתי עצמון: כלומר, הדברים ילובנו כאן כבר בחקיקה ראשית.

<איתי עצמון: ניתן יהיה לשנות אותם בחקיקת משנה באישור ועדה.

<רז הילמן: זה יהיה חלק מהחוק שיאושר?

<רז הילמן: כבר בחוק ההסדרים יהיו כל הנסיבות של ההפחתה?

<איתי עצמון: כן.

<רועי ברית: נכון.

איתן כבל: הערות?

<איתי עצמון: פסקה (ב) לא הוקראה עד הסוף.

<איתי עצמון: תוכל להקריא את סעיף קטן (ב) עם השינוי?

<אורנן שטיינברג: אני מצביע על סעיף 6יא.

<אורנן שטיינברג: מי בעד?

<אורנן שטיינברג: תקנות לפי סעיף קטן זה לעניין רישיון לתחנה בכלי טיס יותקנו בידי שר התחבורה והבטיחות בדרכים בהסכמת עם שר המשפטים ובאישור ועדת הכלכלה של הכנסת.

איתן כבל: אני מצביע.

איתן כבל: מי בעד אישור סעיף 6יא?

איתן כבל: בעד – פה אחד

איתן כבל: הסעיף אושר.

<איתי עצמון: סעיף 6יא אושר, כמובן בכפוף לכך שתביאו לאישור הוועדה את רשימת נסיבות ההפחתה.

<אורנן שטיינברג: 6יב.

<אורנן שטיינברג: סכום מעודכן של העיצום הכספי העיצום הכספי יהיה לפי סכומו המעודכן ביום מסירת דרישת התשלום, ולגבי מפר שלא טען את טענותיו בפני המנהל כאמור בסעיף 6ט(ד) – ביום מסירת ההודעה על כוונת חיוב.

<אורנן שטיינברג: הוגש ערעור לבית משפט לפי סעיף 6כ, ועוכב תשלומו של העיצום הכספי בידי המנהל או בית המשפט – יהיה העיצום הכספי לפי סכומי המעודכן ביום ההחלטה בערעור.

<אורנן שטיינברג: סכומי העיצום הכספי הקבועים בסעיף 6ה ובתוספת הראשונה יתעדכנו ב-1 בינואר בכל שניה (בסעיף קטן זה – יום העדכון), בהתאם לשיעור שינוי המדד הידוע ביום העדכון לעומת המדד שהיה ידוע ב-1 בינואר של השנה הקודמת.

<אורנן שטיינברג: הסכומים האמורים יעוגלו לסכום הקרוב שהוא מכפלה של 10 שקלים חדשים.

<אורנן שטיינברג: לעניין זה, "מדד" – מדד המחירים לצרכן שמשפרסמת הלשכה המרכזית לסטטיסטיקה.

<אורנן שטיינברג: המנהל יפרסם ברשומות הודעה על סכומי העיצום הכספי המעודכנים לפי סעיף קטן (ב).

<איתי עצמון: שאלה לגבי הסכומים המעודכנים.

<איתי עצמון: העדכון הראשון למעשה יהיה ב-1 בינואר 2019?

<רועי ברית: כן.

<רועי ברית: השאלה מתי תהיה התחילה שלו.

<רועי ברית: מבחינתנו זה גם יכול להיות ב-1 בינואר 2020, מועד העדכון הראשון.

<עידו סופר: התחילה של החוק הזה, לפי הנוסח הנוכחי, גם עם שתי הארכות - - -

<איתי עצמון: מה מועד התחילה?

<איתי עצמון: יוני?

<עידו סופר: יוני ועם שתי הארכות של שלושה חודשים.

<דנה נויפלד: אז לא צריך כבר עדכון.

<רועי ברית: אפשר לדלג על העדכון.

<איתי עצמון: אם אני לא טועה, אני מבקש להסמיך אותנו לבדוק אם לא צריך לשנות את הנוסח ולכתוב הוראה מיוחדת לגבי יום העדכון הראשון.

איתן כבל: בסדר גמור.

איתן כבל: אתם מוסמכים.

<איתי עצמון: שאלה נוספת.

<איתי עצמון: מדוע לא לפרסם את ההודעה על סכומי העיצום המעודכנים גם באתר המשרד?

איתן כבל: באתר האינטרנט.

איתן כבל: ודאי.

<רועי ברית: אנחנו מפרסמים ברשומות, גם לפי חוקים אחרים.

איתן כבל: אינטרנט היום הוא כלי בסיסי.

איתן כבל: אתה תשלח אנשים לרשומות?

<רועי ברית: נצטרך לשים שם את כל החקיקה שלנו.

<דנה נויפלד: בסדר.

איתן כבל: זה היום כלי הכי בסיסי.

<רועי ברית: בעיני זה ברור ולכן לא נדרש אפילו לכתוב את זה.

<איתי עצמון: לא.

<איתי עצמון: צריך.

איתן כבל: עוד כמה שנים אתה מתכוון להיות בתפקיד?

<דנה נויפלד: הרבה.

איתן כבל: גם אחרי ההרבה.

<איתי עצמון: אפשר להצביע על סעיף 6יב עם שתי התוספת.

איתן כבל: אני מצביע.

איתן כבל: בעד – פה אחד

איתן כבל: הסעיף אושר.

<אורנן שטיינברג: 6יג.

<אורנן שטיינברג: המועד לתשלום העיצום הכספי המפר ישלם את העיצום הכספי בתוך 45 ימים מיום מסירת דרישת התשלום כאמור בסעיף 6ט.

<אורנן שטיינברג: 6יד.

<אורנן שטיינברג: הפרשי הצמדה וריבית לא שילם המפר עיצום כספי במועד, ייווספו על העיצום הכספי, לתקופת הפיגור, הפרשי הצמדה וריבית כהגדרתם בחוק פסיקת ריבית והצמדה, התשכ"א-1961 (בפרק זה – הפרשי הצמדה וריבית), עד לתשלומו.

<אורנן שטיינברג: 6טו.

<אורנן שטיינברג: גבייה עיצום כספי ייגבה לאוצר המדינה, ועל גבייתו יחול חוק המרכז לגביית קנסות, אגרות והוצאות, התשנ"ה-1995.

<איתי עצמון: אפשר להצביע על סעיפים 6יג עד 6טו.

איתן כבל: אני מצביע.

איתן כבל: בעד – פה אחד

איתן כבל: הסעיפים אושרו.

<אורנן שטיינברג: סימן ב': התראה מינהלית 6טז.

<אורנן שטיינברג: התראה מינהלית היה למנהל יסוד סביר להניח כי אדם הפר הוראה מהוראות לפי פקודה זו, כאמור בסעיף 6ה, והתקיימו נסיבות שקבע המנהל, בנהלים, באישור היועץ המשפטי לממשלה, רשאי הוא, במקום להמציא לו הודעה על כוונת חיוב ולהטיל עליו עיצום כספי, לפי הוראות סימן א', להמציא לו התראה מינהלית לפי הוראות סימן זה.

<אורנן שטיינברג: בסעיף קטן זה, "היועץ המשפטי לממשלה" – לרבות משנה ליועץ המשפטי לממשלה שהיועץ המשפטי לממשלה הסמיכו לעניין זה.

<אורנן שטיינברג: בהתראה מינהלית יציין המנהל מהו המעשה המהווה את ההפרה, יודיע למפר עי עליו להפסיק את ההפרה וכי אם ימשיך בהפרה או יחזור עליה יהא צפוי לעיצום כספי בשל הפרה נמשכת או הפרה חוזרת, לפי העניין, כאמור בסעיף 6יח, וכן יציין את זכותו של המפר לבקש את ביטול ההתראה לפי הוראות סעיף 6יז.

איתן כבל: הערות?

איתן כבל: אני מצביע.

איתן כבל: בעד – פה אחד

איתן כבל: הסעיף אושר.

<אורנן שטיינברג: 6יז.

<אורנן שטיינברג: בקשה לביטול התראה מינהלית נמסרה למפר התראה מינהלית כאמור בסעיף 6טז, רשאי הוא לפנות למנהל בכתב, בתוך 45 ימים, בבקשה לבטל את ההתראה בשל כל אחד מטעמים אלה: המפר לא ביצע את ההפרה.

<אורנן שטיינברג: המעשה שביצע המפר, המפורט בהתראה, אינו מהווה הפרה.

<אורנן שטיינברג: קיבל המנהל בקשה לביטול התראה מינהלית לפי הוראות סעיף קטן (א), רשאי הוא לבטל את ההתראה או לדחות את הבקשה ולהשאיר את ההתראה על כנה.

<אורנן שטיינברג: החלטת המנהל תינתן בכתב, ותימסר למפר בצירוף נימוקים.

<אורנן שטיינברג: 6יח.

<אורנן שטיינברג: הפרה נמשכת והפרה חוזרת לאחר התראה נמסרה למפר התראה מינהלית לפי הוראות סיימן זה והמפר המשיך להפר את ההוראה שבשלה נמסרה לו ההתראה, ימסור לו המנהל דרישת תשלום בשל הפרה נמשכת כאמור בסעיף 6י(א).

<אורנן שטיינברג: נמסרה למפר התראה מינהלית לפי הוראות סימן זה והמפר חזר והפר את ההוראה שבשלה נמסרה לו ההתראה, בתוך שנתיים מיום מסירת ההתראה, יראו את ההפרה הנוספת כאמור כהפרה חוזרת לעניין סעיף 6י(ב), והמנהל ימסור למפר הודעה על כוונת חיוב לפי הוראות סעיף 6ז בשל ההפרה החוזרת.

<איתי עצמון: האם לא ראוי לתת זכות טיעון למפר כאן לעניין הימשכות ההפרה והסכום המעודכן שעומדים להטיל עליו?

<רועי ברית: למעשה כבר ניתנה לו פעם אחת הזדמנות לטעון את טענותיו עת נקבע שיש הפרה.

<רועי ברית: הוא לא חדל ממנה.

<רועי ברית: למה לעשות לו שימוע נוסף כי אתה בא ואומר, רגע, הוא לא חדל, עשיתי לך שימוע ואתה ממשיך את ההפרה.

<איתי עצמון: כאן מדובר על הליך של התראה מינהלית.

<איתי עצמון: זה לא ההליך העיקרי.

<איתי עצמון: זה לא המסלול הקודם.

<איתי עצמון: זה מסלול אחר.

<רועי ברית: גם במסלול הזה, פעם אחת עשית לו שימוע, הוא טען את טענותיו, נתת לו התראה מינהלית, אתה רואה שהוא בעצם ממשיך בהפרה, הוא אפילו לא חדל ממנה.

איתן כבל: מה שהוא אומר, זה כבר חלק ב'.

איתן כבל: זה אחרי ההפרה הראשונה.

איתן כבל: ואם הוא עשה כבר פעם, אתה לא כל פעם תעשה לו שימוע.

<רועי ברית: בניגוד להפרה חוזרת, הפרה נמשכת זה לא נדרש.

<איתי עצמון: אם אני לא טועה, בחוקים קודמים שמסדירים הליך כזה, יש איזושהי פעם נוספת.

<איתי עצמון: אני יכול לבדוק.

איתן כבל: אנחנו נאשר את זה כמו שזה.

איתן כבל: אם יסתבר שאיתי יבוא עם שלל, נפתח את זה ונסדיר את זה בהתאם.

<רועי ברית: המנגנון הזה של התראה מינהלית הוא מנגנון שאנחנו חושבים שהוא מאוד שימושי.

<רועי ברית: הוא מאפשר למשל להתמודד עם אותה סיטואציה שדיברו עליה קודם של הפרה בתום לב שאתה יכול להטיל על בן אדם התראה מינהלית מבלי להטיל עליו עיצום כספי בפועל.

<איתי עצמון: אפשר להצביע על סעיף 6יז ו-6יח בכפוף לצורך להתאים.

איתן כבל: בסדר.

איתן כבל: אני מצביע.

איתן כבל: בעד – פה אחד

איתן כבל: הסעיפים אושרו.

<אורנן שטיינברג: סימן ג': שונות 6יט.

<אורנן שטיינברג: עיצום כספי בשל הפרה לפי פקודה זו ולפי חוק אחר על מעשה אחד המהווה הפרה של הוראה מההוראות לפי פקודה זו המנויות בסעיף 6ה או בתוספת הראשונה, ושל הוראה מההוראות לפי חוק אחר, לא יוטל יותר מעיצום כספי אחד.

<איתי עצמון: אני רוצה לשאול ויכול להיות שזאת שאלה מיותרת.

<איתי עצמון: יש חלק מהחובות שיהיו, שהיו קבועות גם בתקנות וגם ברישיון, אני מניח.

<איתי עצמון: זה המש הצגתם בדיון הקודם.

<איתי עצמון: הכוונה כאן שלא יטילו כפל עיצום על אותו מעשה ולא משנה היכן הוא מוסדר.

<איתי עצמון: נכון?

<רועי ברית: לא.

<אורנן שטיינברג: 6כ.

<אורנן שטיינברג: ערעור על החלטה סופית של המנהל לפי פרק זה ניתן לערער לבית משפט השלום שבו יושב נשיא בית משפט השלום.

<אורנן שטיינברג: ערעור כאמור יוגש בתוך 45 ימים מיום שנמסרה למפר הודעה על ההחלטה.

<אורנן שטיינברג: אין בהגשת ערעור לפי סעיף קטן (א) כדי לעכב את תשלום העיצום הכספי, אלא אם כן הסכים לכך המנהל או שבית המשפט הורה על כך.

<אורנן שטיינברג: החליט בית המשפט לקבל ערעור שהוגש לפי סעיף קטן (א), לאחר ששולם העיצום הכספי, והורה על החזרת סכום העיצום הכספי ששולם או על הפחתת העיצום הכספי, יוחזר הסכום ששולם או כל חלק ממנו אשר הופחת בתוספת הפרשי הצמדה וריבית מיום תשלומו עד יום החזרתו.

<איתי עצמון: אפשר להצביע.

איתן כבל: אני מצביע על אישור סעיפים 6יט ו-6כ.

איתן כבל: בעד – פה אחד

איתן כבל: הסעיפים אושרו.

<אורנן שטיינברג: 6כא.

<אורנן שטיינברג: פרסום הטיל המנהל עיצום כספי לפי פרק זה, יפרסם באתר האינטרנט של משרד התקשורת את הפרטים שלהלן, בדרך שתבטיח שקיפות לגבי הפעלת שיקול דעתו בקבלת ההחלטה להטיל עיצום כספי: דבר הטלת העיצום הכספי.

<אורנן שטיינברג: מהות ההפרה שבשלה הוטל העיצום הכספי ונסיבות ההפרה.

<אורנן שטיינברג: סכום העיצום הכספי שהוטל.

<אורנן שטיינברג: אם הופחת העיצום הכספי – הנסיבות שבשלהן הופחת סכום העיצום ושיעורי ההפחתה.

<אורנן שטיינברג: פרטים על אודות המפר, הנוגעים לעניין.

<אורנן שטיינברג: שמו של המפר – ככל שהמפר הוא תאגיד.

<אורנן שטיינברג: ומפר יחיד, אם סבר המנהל שהדבר נחוץ לשם אזהרת הציבור.

<אורנן שטיינברג: הוגש ערעור לפי סעיף 6כ, יפרסם המנהל, בפרסום לפי סעיף קטן (א), את דבר הגשת הערעור ואת תוצאותיו.

<אורנן שטיינברג: על אף הוראות סעיף קטן (א)(6), רשאי המנהל לפרסם את שמו של מפר שהוא יחיד, אם סבר שהדבר נחוץ לצורך אזהרת הציבור.

<אורנן שטיינברג: על אף האמור סעיף זה, לא יפרסם המנהל פרטים שהם בגדר מידע שרשות ציבורית מנועה מלמסור לפי סעיף 9(א) לחוק חופש המידע, התשנ"ח-1998, וכן רשאי הוא שלא לפרסם פרטים לפי סעיף זה, שהם בגדר מידע שרשות ציבורית אינה חייבת למסור לפי סעיף 9(ב) לחוק האמור.

<איתי עצמון: אני רוצה רגע לעצור אותך.

<איתי עצמון: זה עניין של נוסח.

<איתי עצמון: התוספת שלכם בסעיף קטן (א)(6), ומפר יחיד אם סבר המנהל שהדבר נחוץ לשם אזהרת הציבור, לא מופיע בחוקים קודמים במודל העדכני.

<איתי עצמון: זה עניין של נוסח אבל אני כן רוצה שהנוסח יהיה אחיד.

<איתי עצמון: אני חושב שצריך לוותר על התוספת הזו ולהשאיר את סעיף קטן (ג) כפי שהוא כתוב.

<איתי עצמון: כלומר, על אף ההוראה שקובעת שניתן לפרסם שם של מפר ככל שהוא תאגיד, ניתן לפרסם שם של יחיד אם המנהל סבור שהדבר נחוץ לשם אזהרת הציבור.

<דנה נויפלד: בסדר.

איתן כבל: בסדר.

<רועי ברית: אני חושב שההצעה הזו הגיעה ממשרד המשפטים.

<איתי עצמון: זה לא לפי המודל.

<אורנן שטיינברג: פרסום לפי סעיף זה בעניין עיצום כספי שהוטל על תאגיד יהיה לתקופה של ארבע שנים, ובעניין עיצום כספי שהוטל על יחיד – לתקופה של שנתיים.

<אורנן שטיינברג: השר רשאי לקבוע דרכים נוספות לפרסום הפרטים האמורים בסעיף זה.

<איתי עצמון: אני רק רוצה להסב את תשומת הלב לכך שבסעיפים האלה, בחוקים האחרונים שאושרו, נקבעה הוראה שקובעת שבאותו פרסום על המנהל ליישם אמצעים טכנולוגיים לשם מניעת אחזור הפרטים.

<איתי עצמון: כלומר, שלא ניתן יהיה לעיין בפרטים באתר האינטרנט לאחר שתמה תקופת הפרסום.

<איתי עצמון: אני מבין שהנושא הוא בהרבה חוקים אחרים.

איתן כבל: עשינו את זה לגבי הרכב.

<איתי עצמון: בכל החוקים האחרונים שאושרו בוועדה.

<איתי עצמון: העניין הוא שהנושא הזה, כפי שהבנתי בשבוע שעבר, נמצא כרגע בבחינה בקרב משרדי הממשלה שהגיעו למסקנה שלא ניתן ליישם את ההוראה.

<רועי ברית: זה לא ישים.

<איתי עצמון: אני כן מבקש שאנחנו בייעוץ המשפטי של הוועדה נבחן את העניין הזה שוב מכיוון שהוא מופיע בכל החוקים האחרונים שאושרו בנושא של עיצומים כספיים.

<איתי עצמון: אני מציע אדוני כן לבחון את העניין הזה.

<איתי עצמון: אולי כרגע לא לאשר את סעיף קטן (ה) כדי לאפשר, אם נחשוב שבכל זאת יש צורך לכתוב את זה גם כאן.

איתן כבל: להפך.

איתן כבל: אני רוצה שנעשה את זה הפוך.

<אלישבע לסרי: אני רוצה לומר שגם פה ביקשו ממני לציין לפרוטוקול שהמחלקה הפלילית מתנגדת להוראה כי כרגע אין לה את הכלים ולא ידוע לה שיש את הכלים לעשות את זה.

<דנה נויפלד: יש בעיה עם הסעיף הזה.

<דנה נויפלד: גם אצלנו יש את זה.

<איתי עצמון: בעיה רוחבית.

<דנה נויפלד: בעיה רוחבית בכל משרדי הממשלה, שאי אפשר לקיים את הוראות החוק.

<דנה נויפלד: אנחנו לא רוצים להיות מפרים של הוראות החוק כשאנחנו יודעים מראש שאי אפשר.

איתן כבל: ברור כשמש.

איתן כבל: אנחנו נאשר את זה כמו שזה.

<איתי עצמון: אם נהיה צורך, נביא הוראה כתוספת.

<דנה נויפלד: אין בעיה.

איתן כבל: בסדר.

איתן כבל: אני מצביע על סעיף 6כא עם התוספות ותיקון הנוסח.

איתן כבל: בעד – פה אחד

איתן כבל: הסעיף אושר.

<אורנן שטיינברג: 6כב.

<אורנן שטיינברג: שמירת אחריות פלילית תשלום עיצום כספי או המצאת התראה מינהלית לפי פרק זה, לא יגרעו מאחריותו הפלילית של אדם בשל הפרת הוראה מההוראות לפי פקודה זו המנויות בסעיף 6ה או בתוספת הראשונה, המהווה עבירה.

<אורנן שטיינברג: שלח המנהל למפר הודעה על כוונת חיוב או המציא לו התראה מינהלית, בשל הפרה המהווה עבירה כאמור בסעיף קטן (א), לא יוגש נגדו כתב אישום בשל אותה הפרה, אלא אם כן התגלו עובדות חדשות המצדיקות זאת.

<אורנן שטיינברג: הוגש נגד אדם כתב אישום בשל הפרה המהווה עבירה כאמור בסעיף קטן (א), לא ינקוט נגדו המנהל הליכים לפי פרק זה בשל אותה הפרה, ואם הוגש כתב האישום בנסיבות האמורות בסעיף קטן (ב) לאחר שהמפר שילם עיצום כספי, יוחזר לו הסכום ששולם, בתוספת הפרשי הצמדה וריבית מיום תשלום הסכום עד יום החזרתו.

איתן כבל: אני מצביע על אישור סעיף 6כב.

איתן כבל: בעד – פה אחד

איתן כבל: הסעיף אושר.

<אורנן שטיינברג: פרק ח': עונשין (19) בסעיף 7 בסעיף קטן (א), במקום הרישה עד המילה "דינו" יבוא "המייצר, מחזיק, מפעיל או מתקין מכשיר אלחוטי או הסוחר במכשיר כאמור, בלא רישיון או בניגוד לתנאיו, או המקים, מחזיק או מפעיל תחנת אלחוט, בלא רישיון או בניגוד לתנאיו, בניגוד להוראות סעיף 4א, דינו", ובמקום "מכשיר לטלגרף אלחוטי שהותקן, שהופעל או שקויים" יבוא "מכשיר אלחוטי שנעשתה בו פעולה כאמור".

<אורנן שטיינברג: בסעיף קטן (ג), במקום "מכשיר לטלגרף אלחוטי" יבוא "מכשיר אלחוטי" ובמקום "תחנת טלגרף אלחוטי" יבוא "תחנת אלחוט".

<אורנן שטיינברג: (20) בסעיף 7א, בכותרת השוליים וברישה, במקום "מכשיר לטלגרף אלחוטי" יבוא "מכשיר אלחוטי".

<אורנן שטיינברג: (21) בסעיף 8, במקום "מכשיר לטלגרף אלחוטי" יבוא "מכשיר אלחוטי".

<רועי ברית: זו התאמת נוסח.

<רועי ברית: התאמה של המונחים.

איתן כבל: תודה.

איתן כבל: אני מצביע על סעיפים (19) עד (21).

איתן כבל: מי בעד?

איתן כבל: בעד – פה אחד

איתן כבל: הסעיפים אושרו.

<איתי עצמון: גם את (19) וגם תוספת פרק ח': עונשין.

איתן כבל: כן.

<רועי ברית: דיברנו עם היועץ המשפטי של הוועדה.

<רועי ברית: יש כאן בעצם עבירות שקבועות היום בפקודה שמי שפועל בלי רישיון - - -

איתן כבל: על מה אתה מדבר עכשיו?

<רועי ברית: על העבירות שכרגע תיקנו את הנוסח שלהן, בפסקה (19).

<רועי ברית: העבירה היום קובעת שאם אתה מחזיק מכשיר אלחוטי בלי רישיון או בניגוד לתנאי הרישיון, זו עבירה פלילית.

<רועי ברית: אנחנו רוצים לתקן את העבירה ושהעבירה תהיה רק מי שפועל בלי רישיון.

<רועי ברית: כל מי שפועל ללא רישיון, זו תהיה אכיפה מינהלית, עיצומים כספיים.

<איתי עצמון: כלומר, למקד את הענישה רק בפן החמור ביותר שזאת פעולה ללא רישוי.

<רועי ברית: כן.

<איתי עצמון: ולהסיר מהעבירה את הפעולה בניגוד לתנאי הרישיון.

איתן כבל: נראה לי מקובל.

<רועי ברית: זה מצריך תיקונים נדמה לי גם בסעיף 7א הקיים בפקודה.

<איתי עצמון: תוכל לומר מה הנוסח שאתם מבקשים שיאושר?

<רועי ברית: כן.

<רועי ברית: בסעיף 7א צריך למחוק את המלים "או שלא בהתאם לתנאיו".

<איתי עצמון: בסיפא של סעיף קטן (א), נכון?

<רועי ברית: זה בסעיף קטן (א).

<דנה נויפלד: זה בסעיף 7א.

<רועי ברית: ברישה, למחוק את המלים "או שלא בהתאם לתנאיו".

<איתי עצמון: אני לא מבין.

<איתי עצמון: הרי את הרישה אתם מחליפים.

<דנה נויפלד: הוא מדבר עכשיו על 7א.

<איתי עצמון: את התיקון לסעיף 7א הקראתם כבר?

<דנה נויפלד: הקראנו עכשיו את כל תיקון סעיף 7.

<איתי עצמון: אבל בספקה (20) יש תיקון ל-7א.

<אורנן שטיינברג: זה בנוסף.

<אורנן שטיינברג: אנחנו רוצים להוסיף לשם.

<דנה נויפלד: נכון.

<איתי עצמון: המלים "או שלא בהתאם לתנאיו" – יימחקו.

<רועי ברית: בפסקה (19), בתיקון של סעיף א, היכן שכתוב או בניגוד לתנאיו, צריך למחוק את זה.

<רועי ברית: נדמה לי שזה מופיע פעמיים.

<איתי עצמון: בסדר.

<איתי עצמון: בעצם כל הנוסח יותאם כך שהעבירות הפליליות יחולו רק על פעולה לא רישומית.

איתן כבל: תודה.

איתן כבל: אושר.

<אורנן שטיינברג: (22) לפני סעיף 12 יבוא: "פרק ט': פיקוח 11א.

<אורנן שטיינברג: הסמכת מפקחים השר רשאי להסמיך, מבין עובדי משרדו מפקחים שיפקחו על ביצוע ההוראות לפי פקודה זו.

<אורנן שטיינברג: לא יוסמך מפקח לפי הוראות סעיף קטן (א) אלא אם כן מתקיימים בו כל אלה: הוא לא הורשע בעבירה שמפאת מהותה, חומרתה או נסיבותיה אין הוא ראוי לדעת השר לשמש מפקח.

<אורנן שטיינברג: הוא קיבל הכשרה מתאימה בתחום הסמכויות שיהיו נתונות לו לפי פרק זה, והכשרה מקצועית בתחומים הנוגעים לפקודה, כפי שהורה השר.

<אורנן שטיינברג: הוא עומד בתנאי כשירות נוספים כפי שהורה השר.

<איתי עצמון: אני מבקש להפנות את תשומת הלב לשתי נקודות.

<איתי עצמון: נקודה אחת היא שיש דברי חקיקה שבהם אחד מתנאי הכשירות היא גם אי הגשת כתב אישום נגד המועמד לשמש בתפקיד מפקח.

<איתי עצמון: הערה שנייה.

<איתי עצמון: לא מעט דברי חקיקה, כולל אלה שאושרו כאן, מחייבים פרסום ברשומות של שמות המפקחים שהוסמכו.

<איתי עצמון: זאת אומרת, הודעה על הסמכת המפקחים אמורה להתפרסם ברשומות.

<רועי ברית: לגבי כתב אישום, אנחנו מקבלים את ההצעה.

<רועי ברית: לגבי פרסום השמות של המפקחים, אנחנו עד היום לא עשינו את זה.

<רועי ברית: יש לנו מפקחים גם מכוח חוק התקשורת וחוק הדואר, וגם היום יש מפקחים מכוח תקנות.

איתן כבל: מה הבעיה לפרסם אותם?

<רועי ברית: יהיה חוסר אחידות מסוים כי לפי חוקים אחרים אנחנו לא חייבים לעשות את זה.

<אורנן שטיינברג: יש נוהל במשרד שלא מפרסמים את השמות.

<דנה נויפלד: זה נשמע קצת מצחיק, אבל אם אנחנו נפרסם, אנחנו חייבים לנהוג לפי הנוהג הזה בכל דבר ועניין.

<דנה נויפלד: אנחנו לא מפרסמים לגבי אחרים.

<אורנן שטיינברג: זה משפיע לנו על התקשורת באופן ישיר, על כל המפקחים שכרגע יש לנו בתחום התקשורת.

איתן כבל: עשינו את זה כבר בכל החוקים שעסקתי בהם.

איתן כבל: זה א'-ב' של מידע לציבור.

<איתי עצמון: אני יכול להגיד לכם שיש חוקים שלא חייבו פרסום ברשומות אלא פרסום באתר האינטרנט של המשרד.

איתן כבל: באתר האינטרנט.

איתן כבל: למשל חוק רישוי שירותים לרכב.

איתן כבל: זה א'-ב' היום.

<איתי עצמון: גם התיקון בגפ"ם.

איתן כבל: בגפ"ם הכנסנו את המפקחים.

<רועי ברית: גם פיקוח בפליליות או רק פיקוח מינהלי?

<אורנן שטיינברג: יש שם סמכות אכיפה, בגפ"ם?

איתן כבל: אני לא זוכר.

איתן כבל: אני לא חושב שיש להם סמכויות אכיפה פליליות.

איתן כבל: אני רוצה שזה יהיה חלק.

<איתי עצמון: השאלה איפה זה יהיה.

איתן כבל: באתר האינטרנט.

<רועי ברית: אבישי, זה חל גם עליכם.

איתן כבל: הם מחויבים בלי קשר.

<אבישי פדהצור: להפך, היינו שמחים אבל זה לא רלוונטי לפרסם את זה רק באינטרנט כי אדוני דיבר קודם על כמה הרשומות זמינות לאזרח וכמה הן לא זמינות.

<איתי עצמון: אדוני, זה כבר מחייב תיקון בחוק הטיס.

איתן כבל: זה בדיוק מה שרציתי לומר.

איתן כבל: אני לא הולך להתעסק עם זה עכשיו ולהוריד.

איתן כבל: אבל מה שבטוח שזה יהיה באתר האינטרנט.

<דנה נויפלד: אנחנו נפרסם באינטרנט.

<איתי עצמון: אם אינני טועה, התיקון האחרון שאושר בנושא הגפ"ם, החובה לפרסם באתר האינטרנט גם חייבה פרסום שיאפשר מעקב אחר שינויים בהסמכות.

<איתי עצמון: זה מה שאושר.

<איתי עצמון: זה מה שקיים בנוסח החוק.

<איתי עצמון: אני חושב שזה דבר שנכון לעשות.

<רועי ברית: אבל ההסמכה היא סטנדרטית.

<רועי ברית: תמיד היה לנו אותו סט.

<איתי עצמון: אם למשל בוטלה ההסמכה, שאפשר יהיה לראות מה היה גם בעבר.

<איתי עצמון: כי הרי ברשומות אפשר לראות היסטוריה.

<איתי עצמון: מה שכתוב באינטרנט, אי אפשר לראות.

<דנה נויפלד: למחוק את השמות?

<איתי עצמון: שיתאפשר איזשהו מעקב אחר השינויים בהסמכות.

<איתי עצמון: אם למשל בן אדם רוצה לדעת מי המפקח ששימש בתפקיד לפני שנתיים, שהוא יוכל לראות.

<איתי עצמון: אם יש פרסום ברשומות, אפשר.

<דנה נויפלד: נכון.

<דנה נויפלד: אתה צודק.

<דנה נויפלד: המעקב יותר קשה.

<רועי ברית: זאת אומרת שהפרסום יהיה בכל שלב ותהיה רשימת כל המפקחים המוסמכים ואז אתה יכול ללמוד מי מוסמך ומי כבר לא מוסמך?

<איתי עצמון: כתוב מתי ההסמכה כבר לא בתוקף.

איתן כבל: בהנחה שאתם תעדכנו.

<דנה נויפלד: אולי עדיף ברשומות.

איתן כבל: כתוב שאושר בתאריך והסמכתו היא עד תאריך.

<רועי ברית: למה זה כל כך משנה מתי בוטלה ההסמכה?

<איתי עצמון: יכול להיות שלציבור המפוקחים זה כן חשוב לדעת מי המפקח שהפעיל כלפיהם סמכויות.

<דנה נויפלד: הוא מזדהה בשמו.

<איתי עצמון: נכון, אבל יכול להיות שהוא לא זוכר או שהוא רוצה לבדוק מי המפקחים שההסמכה שלהם הייתה בתוקף.

<רועי ברית: ממילא הם נדרשים להזדהות בפניו.

איתן כבל: לא נעים לי להגיד לכם אבל אני לא מבין מה הבעיה.

איתן כבל: אתם מסתכלים עלי כאילו כפיתי עליכם הר כגיגית.

איתן כבל: זה א'-ב'.

<גדעון שטרית: אני מפקח, הייתי בפיקוחים.

<גדעון שטרית: בפיקוח אתה בא ואתה מציג את התעודה כמו כל בעל סמכות אחר.

<גדעון שטרית: מוציא דוח עם השמות.

איתן כבל: עמדתך נעצרה באמצע.

איתן כבל: אני אסביר לך גם למה.

איתן כבל: זה ההבדל בין איפה שאתה יושב לבין היכן שאני יושב.

איתן כבל: אתה כבר בתוך התפקיד.

איתן כבל: כל דבר שאני אומר לך נראה לך כמטלה.

איתן כבל: אני מסתכל על זה מהמקום בו אני נמצא.

איתן כבל: אני זוכר שלפני שנה איבדתי את האישור וזה עלה לי בהקשר אחר ואני רוצה להיזכר מי היה הפקח בתקופה בה קיבלתי את הדוח.

איתן כבל: אני אתקשר אליכם, אף אחד לא יענה לי עד ביאת המשיח וגם אחרי הגעת המשיח.

איתן כבל: במקום זה אני נכנס באייפון שלי ואחרי דקה אני יודע.

איתן כבל: זה א'-ב'.

איתן כבל: על הדבר הכי פשוט, אנחנו מדברים כבר עשר דקות, מה שאמור להיות ברור מאליו.

איתן כבל: זה לא מקובל עלי.

איתן כבל: קדימה.

איתן כבל: סגרתי עניין.

<דנה נויפלד: ברשומות.

<דנה נויפלד: אנחנו נפרסם ברשומות.

איתן כבל: תודה.

<אורנן שטיינברג: בלי לגרוע מהוראות סעיף קטן (א), רשאי מנהל רשות התעופה האזרחית למנות, מבין עובדי רשות התעופה האזרחית, מפקחים שיפקחו על ביצוע ההוראות לפי פקודה זו בכל הנוגע לרישיון לתחנה בכלי טיס.

<אורנן שטיינברג: על מינוי מפקחים כאמור יחולו, על אף הוראות סעיף קטן (ב), הוראות סעיף 94(ג) לחוק הטיס, בשינוים המחויבים, ואולם ההכשרה לפי פסקה (2) של הסעיף האמור תהיה בהתאם להוראות מנהל רשות התעופה האזרחית שיינתנו בהסמכת השר.

איתן כבל: תודה.

איתן כבל: אני מצביע על סעיף 11א עם שתי התוספות.

איתן כבל: בעד – פה אחד

איתן כבל: הסעיף אושר.

<אורנן שטיינברג: 11ב.

<אורנן שטיינברג: סמכויות מפקחים לשם פיקוח על ביצוע ההוראות לפי פקודה זו, רשאי מפקח - לדרוש מכל אדם למסור לו את שמו ומענו ולהציג לפניו תעודת זהות או תעודה רשמית אחרת המזהה אותו.

<אורנן שטיינברג: לדרוש מכל אדם הנוגע בדבר למסור לו כל ידיעה או מסמך שיש בהם כדי להבטיח את ביצוע ההוראות לפי פקודה זו או להקל על ביצוען.

<אורנן שטיינברג: בפסקה זו, "מסמך" – לרבות פלט, כהגדרתו בחוק המחשבים, התשנ"ה-1995.

<אורנן שטיינברג: להיכנס למקום שיש לו יסוד סביר להניח כי מתבצעת בו פעולה במכשיר אלחוטי או בתחנת אלחוט כאמור בסעיף 4א, לרבות לכלי תחבורה כשהוא נייח, ובלבד שלא ייכנס למקום המשמש למגורים, אלא על פי צו של בית משפשט השלום.

<אורנן שטיינברג: לערוך בדיקת או מדידות של מכשיר אלחוטי או תחנת אלחוט ושל אופן השימוש בתדרי רדיו.

<אורנן שטיינברג: ליטול מכשיר אלחוטי לשם בדיקתו במעבדה.

<אורנן שטיינברג: על נטילה כאמור יחולו הוראות אלה: מכשיר אלחוטי שניטל לפי פסקה זו יישמר למשך תקופת הבדיקה, שלא תעלה על 90 ימים, ובתום התקופה יודיע המפקח לבעליו של המכשיר או למי שהמכשיר ניטל ממנו (בפסקה זו – בעל המכשיר) כי באפשרותו לקחת בחזרה את המכשיר ממקום כפי שיודיע לו.

<אורנן שטיינברג: על אף האמור בפסקת משנה (א), מפקח לא יהיה חייב להשיב מכשיר אלחוטי לידי בעל המכשיר, אם המכשיר אינו עומד בהוראות לפי פקודה זו בהתאם לבדיקת המעבדה, או אם מצבו של המכשיר לאחר בדיקת המעבדה אינו מאפשר לעשות בו שימוש למטרה שלשמה יוצר.

<אורנן שטיינברג: במקרים כאמור רשאי המפקח לשמור את המכשיר, להשמידו או לנהוג בו בדרך אחרת, בכפוף להוראות פסקת משנה (ג).

<אורנן שטיינברג: המפקח יודיע על החלטתו לפי פסקת משנה זו לבעל המכשיר בהודעה מנומקת בכתב.

<אורנן שטיינברג: בעל מכשיר הרואה עצמו נפגע מהחלטת המפקח שלא להשיב לידיו את המכשיר האלחוטי בשל אי עמידת המכשיר בהוראות כל דין כאמור בפסקת משנה (ב), רשאי להשיג על החלטת המפקח לפני המנהל, בתוך 30 ימים מהמועד שבו נמסרה לו ההחלטה.

<אורנן שטיינברג: (ב) על אף האמור בסעיף קטן (א), למפקח שמונה לפי סעיף 11א(ג) יהיו נתונות הסמכויות לפי סעיף 96(א)(1) עד (4) לחוק הטיס, ובלבד שהסמכות לפי סעיף 96(א)(4) לא תופעל לעניין תחנת הטסה של כלי טיס מוטס מרחוק אלא בתיאום עם הטייס המפקד.

איתן כבל: הערות.

איתן כבל: אני מצביע על אישור סעיף 11ב.

איתן כבל: בעד – פה אחד

איתן כבל: הסעיף אושר.

<אורנן שטיינברג: 11ג.

<אורנן שטיינברג: זיהוי מפקחים מפקח לא יעשה שימוש בסמכויות הנתונות לו לפי פרק זה, אלא בעת מילוי תפקידו ובהתקיים שניים אלה: הוא עונד באופן גלוי תג המזהה אותו ואת תפקידו.

איתן כבל: ביום חמישי אני הייתי בסיטיפס, ברכבת הקלה של ירושלים.

איתן כבל: היה שם קטע, התחפשתי.

<דנה נויפלד: פיקוח סמוי.

איתן כבל: כן.

איתן כבל: היה משהו מגניב.

<לאה ורון: היה דיון בוועדה והיו הרבה מאוד תלונות מצד הנוסעים ברכבת על התנהגות לא ראויה של הפקחים ועל קשיים נוספים.

<לאה ורון: אז הוא החליט לעשות סיור באופן אישי.

<קריאה: ולא זיהו אותך?

איתן כבל: תראה איך נראיתי.

איתן כבל: היה לו תג והתג, צריך מיקרוסקופ אלקטרוני.

<דנה נויפלד: תראה את התג של המשרד.

איתן כבל: צריך להיות תג שאתה יכול לקרוא מה שכתוב.

<רועי ברית: אני רוצה לומר שהפרסום של השם שלו כמפקח לא היה ברשומות ולא היה באתר האינטרנט שלש המשרד.

איתן כבל: אני שואל על התג.

<לאה ורון: יש לכם תג?

<דנה נויפלד: עם זה הולכים.

<דנה נויפלד: זה כמו בסרטים.

איתן כבל: אבל זה קטן מדי.

איתן כבל: אני מעדיף שכל מה שכתוב כאן, תעודת מפקח, מדינת ישראל, יהיה אפילו יותר קטן כי מה שחשוב בסוף זה השם.

<רועי ברית: אבל חשוב שידעו שהוא מפקח.

<דנה נויפלד: אתם רוצים לעשות לנו עיצוב לדוגמה ולשלוח לנו?

איתן כבל: עכשיו ברצינות.

איתן כבל: זה צריך להיות גדול, והשם.

איתן כבל: בסוף מה שחשוב מכל זה, זה השם.

<מימון שמילה: הפיקוחים שלנו הם יותר מחברות תקשורת.

איתן כבל: זה לא משנה.

<אורנן שטיינברג: יש בידו תעודה החתומה בידי השר, המעידה על תפקידו ועל סמכויותיו, שאותה יציג על פי דרישה.

איתן כבל: דרך אגב, זה השר.

איתן כבל: גם אם השר מתחלף, זה השר.

<אבישי פדהצור: הערה.

<אבישי פדהצור: אולי צריך גם את זה להתאים לתהליך המינוי של מפקחי רת"ע.

<אבישי פדהצור: מפקחי רת"ע לא ממונים על ידי השר אלא על ידי המנהל.

איתן כבל: נכון.

איתן כבל: אני מצביע על סעיף 11ג.

איתן כבל: בעד – פה אחד

איתן כבל: הסעיף אושר עם התוספת של רת"ע.

<אורנן שטיינברג: בהסכמת היועץ המשפטי של הוועדה אנחנו נמשיך לסעיף 23.

<דנה נויפלד: אנחנו מדלגים.

איתן כבל: למה?

<דנה נויפלד: כי יש לנו עוד שיחה לנהל עם איתי בעניין הזה.

איתן כבל: אני כבר אומר לכם שאני בצד שלו.

<דנה נויפלד: אני יודעת.

<דנה נויפלד: לכן אמרתי שאני רוצה לדבר אתו.

איתן כבל: אני אומר לכם את האמת.

איתן כבל: יש לי עמדה בעניין הזה ממקומות אחרים.

איתן כבל: אני כבר ידעתי שאתה רוצה לדבר.

איתן כבל: כבר סיפרת לי את עמדותיך האחרות.

איתן כבל: אני לא נגד אבל חברים, כל אחד צריך לעשות את המקצוע שלו.

איתן כבל: אני לא רוצה להגזים, כאן בוועדה אנחנו מייצרים לא מעט תקדימים.

איתן כבל: אנחנו כאן אלה שקבענו את הפיקוח על הסמכות לעיריות וכולי, אבל כל הזמן בתוך מסגרות שכל אחד יודע בדיוק את מקומו.

איתן כבל: אני לא רוצה עכשיו לאבד את הכיוון.

איתן כבל: בכל הכבוד.

<דנה נויפלד: אנחנו מבקשים את השהות לנסות להגיע לנוסח מוסכם.

איתן כבל: בסדר.

איתן כבל: אני מעדיף שתגיעו אתו לנוסח מוסכם.

איתן כבל: תודה.

איתן כבל: לאן מדלגים?

<איתי עצמון: פסקה (23).

<אורנן שטיינברג: (23) בסעיף 13, במקום "מטעם גוף פיקוח" יבוא "מטעם מפקח", במקום "מכשיר לטלגרף אלחוטי" יבוא "מכשיר אלחוטי" והסיפה החל במילים "לעניין זה" – תימחק.

איתן כבל: שוב, זו התאמה כמו בפעם הקודמת.

<אורנן שטיינברג: נכון.

<איתי עצמון: זה תיקון נוסח.

<אורנן שטיינברג: כן.

איתן כבל: אני מצביע על סעיף (23).

איתן כבל: בעד – פה אחד

איתן כבל: הסעיף אושר.

<אורנן שטיינברג: (24) אחרי סעיף 12 יבוא: "12א.

<אורנן שטיינברג: פיקוח במערכת הביטחון הוראות פרק זה לא יחולו לגבי מכשיר אלחוטי או תחנת אלחוט המיוצרים, מוחזקים או מופעלים בידי גוף ביטחוני.

<אורנן שטיינברג: השר הממונה, בהסכמת השר, יורה בנוהל על אופן הפיקוח על ביצוע ההוראות לפי פקודה זו בגוף ביטחוני, ולעניין כוחות הביטחון – על אופן הפיקוח על ביצוע ההוראות לפי פקודה זו לעניין הועדת תדרים והקצאת תדרים.

<אורנן שטיינברג: בסעף זה – "גוף ביטחוני" – כל אחד מהגופים המנויים בהגדרה "מערכת הביטחון" שבחוק הגנת הסביבה.

<אורנן שטיינברג: "חוק הגנת הסביבה" – חוק הגנת הסביבה (סמכויות פיקוח ואכיפה), התשע"א-2011.

<אורנן שטיינברג: "השר הממונה" – כהגדרתו בחוק הגנת הסביבה".

<איתי עצמון: אני מבקש שתסבירו את הסעיף הזה ובעיקר אילו הוראות כן יחולו על מערכת הביטחון ברמה המהותית מבחינתכם.

<יערה למברגר: אנחנו מנסים לשקף כאן את הרצון גם של מערכת הביטחון וגם של משרד התקשורת בהתאם למודל.

<יערה למברגר: זה ניסיון לבטא את הסטטוס קוו הקיים וגם את ההסכמות בין מערכת הביטחון למשרד התקשורת.

<יערה למברגר: מבחינתנו, מבין המודלים הקיימים – יש כמה מודלים – זה המודל המתאים לבטא את ההסכמות ואת הסטטוס קוו בתחום הזה.

<איתי עצמון: אני מבקש להזכיר שזו הסוגיה של תחולה על מערכת הביטחון בכלל והתחולה לעניין סמכויות מפקחים בפרט, היא סוגיה רוחבית שנדונה בפורומים שונים, בין היתר גם נערכו דיונים בעניין הזה בפורום של כל הלשכה המשפטית של הכנסת עם נציגי מערכת הביטחון.

<איתי עצמון: בחוקים שונים נעשו התאמות.

<איתי עצמון: כלומר, נקבעו הוראות שונות בהתאם למאפיינים של כל תחום.

<איתי עצמון: אני אזכיר תחום שאני מכיר היטב, בחוק רישוי שירותים ומקצועות בענף הרכב.

<איתי עצמון: הוועדה הוסיפה פרק שלם תוך עיגון בחקיקה ראשית של כל הסמכויות, ההתאמות הנדרשות וסמכויות המפקחים כלפי מערכת הביטחון כדי לוודא שאכן יש למחוקק הראשי איזושהי שליטה על איזה הסדרים נקבעים כלפי מערכת הביטחון בעניין הפיקוח.

<איתי עצמון: לכן ביקשתי לשאול ברמה המהותית איזה סוג פיקוח יופעל על מערכת הביטחון, אם יופעל, מכיוון שכרגע מה שמוצע כאן זה שההוראות לא יחולו או שיחולו בהתאם לאיזשהו נוהל שייקבע.

<איתי עצמון: אני חושב שזה נכון יותר וראוי יותר שהדברים האלה יעוגנו בסעיפים יותר מפורטים בחקיקה ראשית ולא להסתפק בנוהל כפי שמוצע כאן.

איתן כבל: כאילו מערכת הביטחון היא אקסיופיציו.

איתן כבל: היא מחוץ לתחום.

איתן כבל: לא אצלי בוועדה.

איתן כבל: אנחנו עשינו את זה בשום שכל.

איתן כבל: אם אתה מביא כאן, צריך גם לדעת באיזו מסגרת מערכת הביטחון פועלת.

<איתי עצמון: ברמת המהות.

איתן כבל: ברמת המהות.

<מירה ברנר: הפרקליטות הצבאית, צה"ל, משרד הביטחון.

<מירה ברנר: אני אזכיר כאן שמבחינת החוק עצמו, הוא חל על כוחות הביטחון רק לגבי הועדת והקצאת תדרים.

<מירה ברנר: כלומר, כאשר אנחנו מדברים על סמכויות פיקוח בגלל סוגיית הרישיונות וסוגיית היבוא וכל הדברים האלה, זה לא חל.

<מירה ברנר: נשאר לנו רק את הפרק של הועדה והקצאת תדרים.

<מירה ברנר: למעשה הסעיף הזה, בדומה לסעיף בחוק של איכות הסביבה, בגלל שהפיקוח הוא באמת בתחום הזה, מדבר על הצורך לקבוע את הנוהל הזה ביחד.

<איתי עצמון: כמה שנים – סליחה שאני קוטע אותך – לקח לקבוע את הנוהל הזה של הגנת הסביבה?

<איתי עצמון: שש-שבע שנים?

<מירה ברנר: כן.

<דודי אלימלך: משרד הביטחון, צה"ל.

<דודי אלימלך: אדוני היושב ראש, אני חי את זה ביום יום.

<דודי אלימלך: הסוגיה של פיקוח בתוך מחנות צבאיים, יש כאן שני אלמנטים.

<דודי אלימלך: האלמנט הראשון הוא כל המערכות שפועלות בתוך בסיסים או מחנות צה"ל, היכולת להגיע פנימה ולאכוף אותם, גם בהיבט סיווג ביטחוני וגם בהיבט כל הדאתא בייס של מה שקיים לנו במערכות שלנו.

<דודי אלימלך: האלמנט השני, אגב, היא היכולת עצמה.

<דודי אלימלך: היכולת שלנו לבצע את האכיפה מבלי להגיד מה היכולות, היא הרבה יותר גדולה.

<דודי אלימלך: לכן היא גם יותר מיידית.

<דודי אלימלך: בתיאום, כמו שאנחנו עושים היום עם משרד התקשורת.

<דודי אלימלך: ברגע שיש איזושהי השפעה או איזושהי הפרעה לביטחון ציבור או כל דבר אחר, משרד התקשורת פונה אלינו במיידי ואנחנו מטפלים בזה בצורה מיידית.

<דודי אלימלך: יכולת האכיפה שלנו היא מבוצעת כבר היום.

<איתי עצמון: אני לא קובע מסמרות מה ראוי שיהיה, האם ראוי שיהיה פיקוח של משרד התקשורת או פיקוח שלכם.

<איתי עצמון: אני רק אומר שברגע שמחילים את ההוראות לעניין סמכויות הפיקוח בשינויים כאלה, כלומר, הוראות שקבועות כאן בחקיקה ראשית ובכל זאת מחילים אותן כלפיכם, אני חושב שהוועדה צריכה לדעת מה בדיוק יחול.

<איתי עצמון: אפשר גם להגיד שלא יהיה פיקוח של משרד התקשורת וזו עמדה שהוועדה תצטרך לקבל בהכרעה.

<איתי עצמון: אפשר לקבוע דבר כזה.

<איתי עצמון: יש דוגמאות לכך - יושב כאן אבישי – בתחום התעופה האזרחית.

<איתי עצמון: גם שם נקבעו הוראות מפורטות שבעצם מכפיפות את מערכת הביטחון לנהלים שלה בתחום בטיחות התעופה והנהלים צריכים להתאים ככל האפשר להוראות שנקבעו בחוק הטיס.

<איתי עצמון: אבל נקבע מודל אחר.

<איתי עצמון: ככל שקובעים מודל שהוא מין מודל ביניים שלא ברור איך הוא בדיוק ייושם, והיישום שלו אמור להיות בנוהל שאנחנו לא יודעים מתי ייקבע ואם ייקבע.

<איתי עצמון: כפי שאמרתי, בנושא הגנת הסביבה לקח המון זמן לקבוע את הנוהל וזה תחום לא פחות חשוב מטלגרף אלחוטי.

<איתי עצמון: אני לא מזלזל בטלגרף אלחוטי אבל זה חוק מסגרת, חוק הגנת הסביבה שבעצם כולל את האכיפה של כל החוקים הסביבתיים במדינת ישראל וגם את הנוהל בעניין הזה לקח שבע או שמונה שנים לקבוע אותו.

<מימון שמילה: לגבי לוחות הזמנים, אני מבין שזה הדבר שמטריד.

<איתי עצמון: לא.

איתן כבל: לא.

<מימון שמילה: לגבי לוחות הזמנים, אין לי בעיה שתגדירו תוך איקס זמן.

איתן כבל: לא.

איתן כבל: עשה לי טובה.

איתן כבל: כמה פעמים עמדתם בכל מה שהתחייבתם?

איתן כבל: הרבה.

איתן כבל: הרבה זה לא הכול.

<מימון שמילה: כמעט הכול.

איתן כבל: הדגש הוא על ה-כמעט.

<לאה ורון: ניוד המספרים לקח לכם שנים למרות שזה היה בחקיקה.

<דנה נויפלד: לא.

<דנה נויפלד: זה כפו עלינו בחוק ההסדרים.

<דנה נויפלד: לא ולא.

איתן כבל: אני עונה לכם.

איתן כבל: אני לא מקבל שום התחייבות שלכם.

איתן כבל: אף משרד.

איתן כבל: כל הטענות למה הם לא עמדו, הן נכונות.

איתן כבל: אם היה מצב שהטענות למה הם לא עמדו לא היו נכונות, זה משהו אחר.

איתן כבל: עוד לא קרה לי שבאו ואמרו למה הם לא עומדים וזה לא היה נכון.

איתן כבל: תמיד יש את המשהו היותר דחוף, את המשהו שמעכב, את המשהו הבעייתי.

איתן כבל: תמיד יש.

איתן כבל: למה להיכנס לזה?

איתן כבל: מה שאומר לך איתי, אתם רוצים, מצדי תוציאו את זה, זה לא מעניין אותי.

איתן כבל: נריב על זה אם זה צריך להיות בפנים או לא.

איתן כבל: אתה לא יכול לכתוב בחוק משהו כזה.

איתן כבל: זה כמו העתק-הדבק.

איתן כבל: עכשיו עשינו מצוות אנשים מלומדה.

איתן כבל: זה סעיף מצוות אנשים מלומדה.

איתן כבל: לגמרי.

איתן כבל: לכדרר אותנו.

איתן כבל: אני לא מקבל את זה כך.

איתן כבל: או שנסדיר את זה וניתן לזה את המענה הנכון.

איתן כבל: דרך אגב, לא מבקשים לקבוע לכם כלום.

איתן כבל: לא מבקשים עכשיו לומר לכם איך אתם עושים.

<איתי עצמון: יכול להיות שהאכיפה הפנימית שלכם טובה.

איתן כבל: אולי אפילו יותר טובה.

איתן כבל: לא אמרתי.

איתן כבל: אני לא רוצה לקבוע מסמרות במשהו שאני לא יודע ואני לא מבין בו אבל אני מבין בחקיקה ואני מבין בתהליכים ואני מבין בדברים כאלה.

איתן כבל: אני לא מנסה להתחרות בך או במשרד התקשורת במי אוכף מה או איך אוכפים.

איתן כבל: ממש לא.

איתן כבל: אבל אם זה כתוב, יום אחד יגידו איך לא עושים חוק.

איתן כבל: אני לא רוצה.

<דנה נויפלד: אנחנו רוצים לבדוק את הנושא הזה.

<דנה נויפלד: בסדר?

איתן כבל: תודה.

איתן כבל: בסדר.

איתן כבל: אני רק אומר שוב שאני לא רוצה, אלימלך, ולא מבקש להתערב בעבודתכם אבל אם כן, בוא נעשה כך שתהיה חקיקה יפה ומכובדת.

איתן כבל: זו כוונתי.

<איתי עצמון: פסקה (24) טרם אושרה.

איתן כבל: נכון.

איתן כבל: נמשיך ל-(25).

<אורנן שטיינברג: (25) לפני סעיף 13 יבוא: "פרק י': שונות".

<אורנן שטיינברג: (26) בסעיף 13 - במקום כותרת השוליים יבוא "ביצוע ותקנות".

<אורנן שטיינברג: במקום הרישה יבוא "השר ממונה על ביצוע פקודה זו והוא רשאי להתקין תקנות לביצועה לרבות תקנות ".

<אורנן שטיינברג: בפסקה (1), במקום הרישה יבוא "הקובעות את התנאים למתן רישיון או למתן אישור התאמה ואת האגרות שישתלמו בעד הגשת בקשה לרישיון או לאישור התאמה.

<אורנן שטיינברג: פסקה (2) – תימחק.

<אורנן שטיינברג: בפסקה (3), במקום "מכשירי טלגרף אלחוטי" יבוא "מכשירים אלחוטיים".

איתן כבל: רישה כותבים עם הא?

<דנה נויפלד: כן.

<דנה נויפלד: אפשר גם כך.

איתן כבל: רישה בא מארמית ובארמית זה עם אלף.

<אורנן שטיינברג: כן, אבל יש הנחיה בנוסח החוק שרישה, סיפה, כל הדברים הללו יהיו עם הא בסוף.

איתן כבל: הערות?

<איתי עצמון: קודם כל הסבר.

<אורנן שטיינברג: בסעיף (13) הראשון כתוב שר התקשורת רשאי להתקין תקנות.

<אורנן שטיינברג: אנחנו מוסיפים כאן את הביצוע, את השר ממונה על ביצוע פקודה זו.

<אורנן שטיינברג: בהמשך, היום יש סמכות לאגרות, אנחנו מחדדים את זה.

<איתי עצמון: יש גם טופס.

<דנה נויפלד: נכון.

<דנה נויפלד: הורדנו את הטופס כדי שלא יהיה טופס.

<אורנן שטיינברג: וחידדנו שהאגרות ישתלמו בעד הגשת בקשה לרישיון באישור התאמה, מושג שלא היה קיים קודם.

<איתי עצמון: ואת הסיפה אתם משאירים?

<איתי עצמון: תקנות לפי פסקה זו יחולו על אף האמור בכל דין והוראת מינהל עלה מדינה?

<אורנן שטיינברג: לא שינינו את החלק הזה.

<איתי עצמון: אין סעיף כללי שקובע שהפקודה חלה על המדינה?

<דנה נויפלד: לא.

<דנה נויפלד: אנחנו החרגנו את האגרות.

<דנה נויפלד: לא כולם מוחרגים מאגרות, רק כוחות הביטחון.

<דנה נויפלד: זה כן חל על המדינה.

<דנה נויפלד: יש כאן עניין של הקצאת תדרים.

<דנה נויפלד: זה לא נכון לפקודה הזאת.

<איתי עצמון: וכאן נכון לשלב את ההוראה שקובעת שהאגרות יובאו לאישור ועדת הכלכלה.

<דנה נויפלד: כן.

<דנה נויפלד: כמו שדיברנו קודם.

איתן כבל: אני מצביע על פסקה (25) ועל פסקה (26).

איתן כבל: מי בעד?

איתן כבל: בעד – פה אחד

איתן כבל: אושר.

איתן כבל: עם התוספת של האגרות?

<דנה נויפלד: עם התוספת של האגרות.

<איתי עצמון: כן.

<איתי עצמון: התוספת כבר אושרה.

<דנה נויפלד: אישרתם את זה קודם.

<איתי עצמון: נכון, אבל כאן אנחנו נשלב אותם.

איתן כבל: בסדר גמור.

איתן כבל: את זה רציתי לוודא.

<עידו סופר: גם האגרות לפי פסקה (1)(א) של אגרות התדרים?

<איתי עצמון: כל האגרות לפי הפקודה.

<איתי עצמון: התקנות לעניין אגרות טעונות תמיד אישור ועדה מוועדות הכנסת.

<איתי עצמון: כל התקנות לפי הפקודה יובאו.

<עידו סופר: אתה מתקן גם בפסקה (1)(א)?

<איתי עצמון: אני יכול לקבוע את זה כהוראה כללית.

<איתי עצמון: שכל התקנות שעניינן אגרות לפי הפקודה, יהיו טעונות אישור ועדת הכלכלה.

איתן כבל: נמשיך בפסקה (27).

<אורנן שטיינברג: רצינו להציע לוועדה שאולי תיתן לנו חצי שעה הפסקה ואנחנו נביא את שתי התוספות.

<דנה נויפלד: לדיון הבא.

<איתי עצמון: אנחנו מדלגים על פסקה (27).

איתן כבל: האמנתם שנגיע היום עד כאן?

<דנה נויפלד: לא.

<איתי עצמון: מדלגים על כל פסקה (27) ועוברים לסעיף 10.

<אורנן שטיינברג: 10.

<אורנן שטיינברג: תיקון חוק בתי משפט לעניינים מינהליים בחוק בתי משפט לעניינים מינהליים, התש"ס-2000, בתוספת הראשונה, בפרט 58, בסופו יבוא: "(3) החלטה של רשות לפי פקודת הטלגרף האלחוטי (נוסח חדש), התשל"ב-1972, למעט החלטה שעניינה הועדת תדרים או הקצאת תדרים".

<איתי עצמון: אפשר להסביר מדוע מיעטתם את ההחלטה של ועדת התדרים?

<איתי עצמון: בעצם מה שאתם אומרים בתיקון הזה הוא שכל החלטה של רשות לפי הפקודה, ניתן לערער עליה לבית משפט לעניינים מינהליים.

<איתי עצמון: זה אומר שהחלטות של ועדת תדרים זה רק לבג"ץ?

<רועי ברית: עוד לא הגענו לזה.

<איתי עצמון: אני יודע, אבל זה התיקון.

<רועי ברית: יש מנגנון של השגה, אנחנו נגיע לזה, מוועדת תדרים לוועדה העליונה.

<איתי עצמון: אם רוצים לערער על הוועדה העליונה?

<רועי ברית: בג"ץ.

איתן כבל: לדעתי גם תדרים זה ברמה של בג"ץ.

איתן כבל: זה משאב בחוסר, ולמה לזה כן לתת ולזה לא?

איתן כבל: אנחנו מכירים את זה מהדיונים שלנו.

איתן כבל: זה נושא שיש לו משמעויות מעבר לעניין המסחרי הרגיל.

איתן כבל: אני סבור שראוי שזה יהיה עניין כזה שיידון באינסטנציה הגבוהה ביותר.

איתן כבל: אני מצביע על אישור סעיף 10.

איתן כבל: בעד – פה אחד

איתן כבל: הסעיף אושר.

<אורנן שטיינברג: 11.

<אורנן שטיינברג: תיקון חוק אזורים חופשיים לייצור בישראל בחוק אזורים חופשיים לייצור בישראל, התשנ"ד-1994, בסעיף 65(ז), במקום "לרבות לעניין ציוד הקצה האלחוטי, ובכפוף להחלטותיה של ועדת התדרים שהקימה הממשלה" יבוא "נוסח חדש), התשל"ב-1972, לרבות לעניין מכשירים אלחוטיים ובלל כך ציוד קצה, ובכפוף להחלטותיה שלש ועדת התדרים שמונתה לפי סעיף 5ה לפקודה האמורה".

<רועי ברית: זאת התאמת נוסח לחוק אחר.

איתן כבל: אני מצביע על סעיף 11.

איתן כבל: בעד – פה אחד

איתן כבל: הסעיף אושר.

<אורנן שטיינברג: 12.

<אורנן שטיינברג: תיקון חוק התקשורת (בזק ושידורים) בחוק התקשורת (בזק ושידורים), התשמ"ב-1982, בסעיף 51ג(א), בהגדרה "סחר", במקום "כהגדרתו בסעיף 5(א1) לפקודת הטלגרף האלחוטי (נוסח חדש), התשל"ב-1972" יבוא "ייבוא, הפצה, מכירה, השכרה, השאלה או תחזוקה".

<רועי ברית: היום בחוק התקשורת יש את מה שנקרא סעיף הניטרליות שהוא חל גם על מי שמוכר ציוד קצה סלולרי וגם על מי שמוכר ציוד תקשורת בכלל.

<רועי ברית: כאשר הסעיף נקבע במקור, הוא נעשה תוך כדי הפניה לפקודת הטלגרף האלחוטי, לסעיף שאנחנו שינינו אותו.

<רועי ברית: אנחנו עושים כרגע גם שינוי נוסח וגם האחדה בסעיף הניטרליות בחוק התקשורת, כך שיחולו אותן הוראות על אותם סוחרים, גם של מכשירי טלפון סלולרי וגם של ציוד תקשורת באשר הוא.

איתן כבל: הערות?

<איתי עצמון: למעשה מה משמעות התיקון?

<איתי עצמון: אני רואה שאין הפניה לפקודה.

<רועי ברית: כן.

<רועי ברית: יש שם הבדלים בין מהו סחר לעניין מכשיר, לעניין ציוד קצה רט"ן, ומהו סחר לעניין ציוד תקשורת.

<רועי ברית: אנחנו בעצם מבטלים את ההבחנה הזאת.

<איתי עצמון: כלומר, יהיה סחר שהוא יבוא, הפצה, השכרה, השאלה או תחזוקה.

<איתי עצמון: לא כתוב במה, או שזה משתלב אחר כך בסעיף?

<רועי ברית: נכון.

<רועי ברית: אם אתה סוחר בציוד קצה רט"ן, זה אותו סחר, ואם אתה סוחר בציוד תקשורת, זה גם כן בהגדרה של סחר.

<רועי ברית: לא צריך להפנות לפקודה.

איתן כבל: אני מצביע על סעיף 12.

איתן כבל: בעד – פה אחד

איתן כבל: הסעיף אושר.

<אורנן שטיינברג: 13.

<אורנן שטיינברג: פרק ד' – תחילה תחילתו של פרק זה ביום ה' בתמוז התשע"ח (18 ביוני 2018) (בפרק זה – יום התחילה).

<אורנן שטיינברג: שר התקשורת רשאי לדחות, בצו, את יום התחילה בשתי תקופות נוספות שלא יעלו על שלושה חודשים כל אחת.

איתן כבל: למה לכם?

איתן כבל: בואו נלך לקראתכם.

איתן כבל: אדוני המנכ"ל, למה לקבוע יעד שברור שלא תעמדו בו?

איתן כבל: אפשר כבר לקבוע בחוק את המועד של הדחייה הראשונה.

<עידו סופר: אני אומר את הדברים לאשורם היות וגם הגענו לכאן השנה לבקש דחייה.

איתן כבל: זה סתם לבזבז את זמננו.

<עידו סופר: נכון.

איתן כבל: אני רוצה להציע הצעה.

איתן כבל: אני אתן לך לפחות עוד שלושה חודשים.

איתן כבל: אם תצליחו לגמור את זה ביעד שלכם שקבעתם, טוב.

איתן כבל: אם לא, לפחות חסכתם לי כשתבואו אלי בעוד שלושה חודשים.

<איתי עצמון: אדוני, אני רוצה להסב את תשומת הלב.

<איתי עצמון: מכיוון שהמועד כאן הוא 18 ביוני, עוד שלושה חודשים יביא אותנו ל-18 בספטמבר שזו תקופה שלדעתי מלאה בחגים.

<איתי עצמון: אני לא בטוח שזה מועד טוב מבחינת הדחייה שבטח תגיע.

איתן כבל: נכון, ואז הרצים יצאו דחופים.

<עידו סופר: אני אומר מה הדילמה.

<עידו סופר: משרד התקשורת עצמו כן יכול להיות מוכן בתאריך.

<עידו סופר: יש שאלה לגבי ממשל זמין היות והם צריכים מערכות מחשוב.

<עידו סופר: כמו שאתה יודע, זה מתעכב וכולי.

<עידו סופר: אני חשבתי שיהיה אפשר להעניק להם שלושה חודשים באישור של השר ללא הוועדה ושלושה חודשים נוספים עם הוועדה.

איתן כבל: אתה מנסה להגניב כאן הוראה חדשה.

איתן כבל: בלי אישורנו זה לא עובר.

איתן כבל: פעם אחת עשיתי את זה.

איתן כבל: זאת הצעתי.

איתן כבל: אם תשאירו את התאריך, תשאירו.

איתן כבל: אני לא אריב אתכם.

איתן כבל: אני חושב שנובמבר הוא זמן נכון.

<עידו סופר: אחרי דחייה.

<איתי עצמון: לא.

<איתי עצמון: מועד התחילה.

<עידו סופר: הכול צריך להסתיים השנה.

<עידו סופר: אם זה לא מסתיים השנה, זה לא יסתיים.

<עידו סופר: אם היושב ראש מוכן, ספטמבר ועוד שלושה חודשים באישור הוועדה.

<לאה ורון: כרגע אמרו לך שבספט

<לאה ורון: מבר הכנסת מצויה בפגרה וכולכם בחגים.

<דנה נויפלד: אחרי החגים.

<לאה ורון: לכנס את הוועדה במיוחד בפגרה של הכנסת, לא.

<איתי עצמון: בכנסת יש חופשה מרוכזת של שבועיים בסוף אוגוסט ולאחר כבר בתחילת ספטמבר יש לנו את החגים.

<איתי עצמון: אתם קובעים מועדים שאי אפשר יהיה לעמוד בהם.

<לאה ורון: נובמבר.

<עידו סופר: נחזור לזה עוד רגע.

איתן כבל: אתה יודע מה?

איתן כבל: 1 באוגוסט עם ארבעה חודשים דחייה.

<איתי עצמון: דחייה אחת.

איתן כבל: כן.

איתן כבל: דחייה פעם אחת.

איתן כבל: אני לא נותן לכם יותר.

<עידו סופר: 1 באוגוסט עם דחייה אחת של עד ארבעה חודשים באישור ועדה?

<איתי עצמון: כן.

איתן כבל: הזמן שלכם חשוב ושלנו לא?

<דנה נויפלד: בטח חשוב.

<גדעון שטרית: כבוד היושב ראש, אני הייתי רוצה שזה יהיה מחר כי זה יפנה לי המון זמן לעשות דברים אחרים יותר חשובים.

איתן כבל: לא אכפת לי שזה יישאר כך אבל אני אומר לכם שזאת אות מתה.

איתן כבל: זה פשוט מביך.

<גדעון שטרית: מי שצריך לעשות את השינוי זה מסלול.

<גדעון שטרית: שם זה לפחות שישה-שבעה חודשים.

<עידו סופר: זה לא אותו דבר.

<עידו סופר: מכון התקנים, זאת סוגיה אחרת.

<עידו סופר: גם שם יש עיכובים וזו סוגיה אחרת שלא קשורה לממשל זמין.

איתן כבל: הבנו.

איתן כבל: העניין ברור.

איתן כבל: ה-1 באוגוסט ודחייה ארבעה חודשים.

<איתי עצמון: הדחייה באישור ועדה.

איתן כבל: כן.

איתן כבל: פעם אחת.

איתן כבל: אני מצביע על סעיף 13 עם התיקון.

איתן כבל: בעד – פה אחד

איתן כבל: הסעיף אושר עם התיקון.

<לאה ורון: דחייה אחת באישור ועדת הכלכלה.

איתן כבל: כן.

<אורנן שטיינברג: 14.

<אורנן שטיינברג: פרק ד' – הוראות מעבר רישיון או תעודה שניתנו לפי סעיף 5 או 13 לפקודה, לפני יום התחילה, והיו בתוקף ערב היום האמור, יראו אותם כרישיון שניתן לפי סעיפים 4ג או 4ח לפקודה, כנוסחם בסעיף 9(7) לחוק זה, לפי העניין, עד תום תקופת תוקפם, אלא אם כן בוטלו קודם לכן.

<אורנן שטיינברג: אישור סוג שניתן לפי תקנות הטלגרף האלחוטי (רישיונות, תעודות ואגרות), התשמ"ז-1987 (בסעיף זה – תקנות הטלגרף) לפני יום התחילה, והיה בתוקף ערב היום האמור, יראו אותו כאישור סוג שניתן לפי סעיף 4ג(א)(1) לפקודה, כנוסחו בסעיף 9(7) לחוק זה, אלא אם כן בוטלו קודם לכן.

<אורנן שטיינברג: אישור שנתן המנהל לפי סעיף 1 לצו הטלגרף האלחוטי (אי תחולת הפקודה) (מס' 2), התשמ"ב-1982 (בסעיף זה – צו אי תחולה מס' 2), יראו אותו כאישור התאמה שניתן לפי סעיף 4ט לפקודה, כנוסחו בסעיף 9(7) לחוק זה, וימשיכו לחול על בעל האישור ההוראות שנקבעו באישור, והכול אלא אם כן בוטל האישור קודם לכן.

<אורנן שטיינברג: מכשיר אלחוטי שמתקיימות בו התכונות הטכניות המפורטות בסעיף 1 לצו או תחולה מס' 2, יראו אותו כמכשיר במסלול אישור שנקבע, לפי סעיף 4ט(א) לפקודה, כנוסחו בסעיף 9(7) לחוק זה.

<אורנן שטיינברג: מפקח שהמנהל אצל לו את סמכויותיו לפי תקנה 9 לתקנות הטלגרף האלחוטי והסמכתו עמדה בתוקף ערב יום התחילה, יראו אותו, לתקופה של שנתיים מיום התחילה, כמפקח שמונה לפי סעיף 11א לפקודה, כנוסחו סעיף 9(20) לחוק זה.

<אורנן שטיינברג: חברי ועדת התדרים שכיהנו ערב יום התחילה בהתאם להחלטת ממשלה שניתנה לפי סעיף 5ד(ג) לפקודה, כנוסחו לפני יום התחילה, יראו אותם כחברי ועדת התדרים שמונו לפי סעיף 5ה לפקודה, כנוסחו בסעיף 9(15) לחוק זה.

<איתי עצמון: על סעיף קטן (ו) אני מציע כרגע לדלג.

<דנה נויפלד: אבישי, אתה רצית הוראה גם לגבי הפקחים שלכם?

<אבישי פדהצור: אין לנו היום מפקחים שמונו לפי הפקודה שלכם.

<דנה נויפלד: אם אתה רוצה להוסיף.

<איתי עצמון: השאלה אם אותם מפקחים קיבלו את ההכשרה המתאימה.

<אבישי פדהצור: זו למעשה המהות של הוראת המעבר.

<אבישי פדהצור: לפשר להם לעשות את זה עד יעברו את ההכשרה.

איתן כבל: אני מציע לך כן.

איתן כבל: נותנים לך – קח.

איתן כבל: אם לא, אז לא, אבל אם כן, אז יש לך את זה.

<אבישי פדהצור: כן ותודה.

<איתי עצמון: התיקון הוא בסעיף קטן (ה)?

<אבישי פדהצור: מפקחים שמונו לפי סעיף 94 לחוק הטיס, יראו אותם לעניין פקודה זו.

<אבישי פדהצור: אותו נוסח.

<איתי עצמון: אני שואל שאלה מהותית.

<איתי עצמון: אותם מפקחים לא קיבלו את ההכשרה.

<אבישי פדהצור: לא קיבלו את ההכשרה.

<אבישי פדהצור: אמרתי.

<איתי עצמון: איך הם יפעילו את הסמכות?

<יערה למברגר: אנחנו הבנו מרננה שאתם עושים את זה.

<אבישי פדהצור: אבל אין לנו סמכויות פיקוח פורמליות.

<אבישי פדהצור: הם יודעים מה הם עושים.

<אבישי פדהצור: הם לא קיבלו את ההכשרה הפורמלית שנדרשת לפי התקנות.

<יערה למברגר: לא פורמלית אבל הם עוסקים בזה.

<איתי עצמון: צריך שנתיים עד להשלמת ההכשרה שלהם?

<אבישי פדהצור: את ההכשרה הזאת אני צריך באישור השר.

<אבישי פדהצור: אכלנו מספיק מירורים כשהיינו צריכים את אישור השר לביטחון פנים בהסמכה של המפקחים שלנו.

איתן כבל: אתה עושה לנו עכשיו יום לימודים ארוך.

איתן כבל: אנחנו כולה רצינו לבוא לקראתך.

<אבישי פדהצור: כן, אדוני.

<איתי עצמון: שאלה.

<איתי עצמון: מפקחים שפועלים היום, יש להם את ההכשרה המתאימה?

<אבישי פדהצור: כן.

<אבישי פדהצור: המפקחים שלנו הוסמכו לפי תקנות הטלגרף האלחוטי.

איתן כבל: אנחנו מעלים להצבעה את סעיף 14(א), (ב), (ג),(ד) ו-(ה).

איתן כבל: בעד – פה אחד

איתן כבל: הסעיף אושר עם התוספת של רת"ע.

איתן כבל: ברשותכם, בואו נעשה סיכום של מה שעומד בפנינו.

איתן כבל: למה אי אפשר לעשות עכשיו את התדרים?

<דנה נויפלד: מכמה טעמים.

<דנה נויפלד: יש לנו עוד לסגור עניינים פנימיים.

איתן כבל: בסדר.

איתן כבל: בואו נסכם את מה שנשאר לנו.

איתן כבל: קודם כל, כל הכבוד.

איתן כבל: הקריין היה אחלה.

איתן כבל: אתה יודע לעשות לנו סיכום של מה שנשאר לנו?

<לאה ורון: סעיף 4ט.

<לאה ורון: אתה ביקשת את תכנית העבודה על אופן היידוע.

איתן כבל: זה אושר.

איתן כבל: אמרתי שאני אבקש לראות תכנית עבודה.

<איתי עצמון: מה שלמעשה נשאר בגדול זה נושא ועדת התדרים, הסמכויות המיוחדות למפקחים והשלמות לעניין ועדת התדרים והוראות המעבר.

<דנה נויפלד: ומערכת הביטחון.

<איתי עצמון: כמובן הנושא של פיקוח במערכת הביטחון.

<איתי עצמון: זה קשור לוועדת התדרים.

<רועי ברית: סעיף קטן שקראנו, שזה לא יעמוד בסתירה להחלטות של הוועדה, נדמה לי בסעיף 4ט.

איתן כבל: אני רוצה לוודא שאני מאשר גם את סעיף 4ט, למען הסר ספק.

איתן כבל: בעד – פה אחד

איתן כבל: סעיף 4ט מאושר.

איתן כבל: ביום שלישי הקרוב יש לנו ישיבה מ-9:30 עד 12:00 ואני מקווה מאוד שנסיים את זה עוד אפילו לפני.

איתן כבל: אני כבר אומר שיש לנו שני סיפורים מרכזיים: תדרים ואין שום בעיה, אלא בסך הכול צריך לראות שם - - -

<איתי עצמון: שזה עולה בקנה אחד עם המודלים המקובלים של הסדרת פעולת ועדות.

איתן כבל: נכון.

איתן כבל: הבעיה הגדולה לשיטתי, זה העניין של הסמכויות של המפקחים.

<מימון שמילה: מה הבעיה אדוני היושב ראש?

<מימון שמילה: אתה יכול להסביר בשני משפטים מה הבעיה?

איתן כבל: אני לא נותן סמכויות יתר למי שלא צריך לקבל אותן.

איתן כבל: יש כאן כללים שכל אחד אמור לעשות את תפקידו.

איתן כבל: תאמין לי, אני מאלה שהכי פרצו אבל גם אני יודע שלשיטתי אני לא צריך להגזים עם העניין הזה.

<מימון שמילה: מה שיש שם היום, אתם רואים בעיה?

<איתי עצמון: זה תקדים.

<איתי עצמון: זאת פעם ראשונה.

<מימון שמילה: תקדים, עשינו תקדימים.

<מימון שמילה: אני לא פוחד מתקדימים.

איתן כבל: אני יודע שאתה לא פוחד.

איתן כבל: אני רוצה לגלות סוד.

איתן כבל: אני לא מאחל לך שתהיה כל חייך בתפקיד.

איתן כבל: אני רוצה שגם תצא יום אחד ותרוויח כסף.

איתן כבל: אבל אני כן יכול לומר לך, ברצינות, תמיד בחקיקה זה כלל ברזל אצלי שאם אני יודע שאנשים שיושבים ומקבלים את ההחלטות הם אלה שיהיו ויישארו ויפעלו, ניחא.

איתן כבל: אבל אני מספר לך מהחיים שלי כאן, לפני חודשים.

איתן כבל: אתה יושב עם אנשי האוצר או עם מישהו אחר, אתה מגיע אתו להבנות, להסכמים, התקדם, עזב, הלך, הוא מפנה אותך לדבר עם מישהו אחר.

איתן כבל: יש דברים שאני יודע שהם הרבה מעבר לאיפה אתה תהיה, איפה אני אהיה, איפה הוא יהיה, איפה כל אחד מאתנו יהיה.

איתן כבל: אני רוצה שזה יהיה דבר דבור על אופניו.

<איתי עצמון: יש מודלים מקובלים.

איתן כבל: נכון.

איתן כבל: יש גם מודלים.

איתן כבל: אל תדאג, הכול יהיה בסדר.

איתן כבל: אני שוב מבקש, ביום שלישי בבוקר תבואו מוכנים, בבקשה.

איתן כבל: אני לא רוצה שנשרוף עוד זמן לאחר מכן.

איתן כבל: תודה רבה לכם.

איתן כבל: הישיבה נעולה.